Sfinţii doctori fără de arginţi Cosma şi Damian din Roma 
(1 iulie) 


„Oi ĂrLoI 
ANAPI'YPOI 


Aplecându-se cu multă dragoste asupra neputinţelor trupeşti ale semenilor lor, s-au 
deprins cu meşteşugul tămăduirilor trupeşti, studiind şi devenind doctori iscusiţi, 
vindecând nu numai oameni, ci şi dobitoace, considerând că toate vietăţile, oameni 
şi animale, sunt creaţii ale lui Dumnezeu şi de toate trebuie să aibă grijă. Ei cereau 
ca plata de la cei ce se lecuiau doar credinţa şi mărturisirea în Hristos, şi nimic 


altceva. 

Evanghelia şi Apostolul zilei 


În vremea aceea, 

1. Chemând la Sine pe cei doisprezece ucenici ai Săi, le-a dat lor putere asupra 
duhurilor celor necurate, ca să le scoată şi să tămăduiască orice boală şi orice 
neputinţă. 


5.Pe aceşti doisprezece i-a trimis lisus, poruncindu-le lor şi zicând: In calea 
păgânilor să nu mergeţi şi în vreo cetate de samarineni Să nu intraţi; 
6.Ci mai degrabă mergeţi către oile cele pierdute ale casei lui Israel. 

7.Şi mergând, propovăduiţi, zicând: S-a apropiat Împărăţia Cerurilor. 
8. Tămăduiţi pe cei neputincioşi, înviaţi pe cei morţi, curăţiți pe cei leproşi, pe 
demoni scoateţi-i; în dar aţi luat, în dar să daţi. 


Apostol 


27.lar voi Sunteţi trupul lui Hristos şi mădulare (fiecare) în parte. 

28.,Şi pe unii i-a pus Dumnezeu, în Biserică: întâi apostoli, al doilea prooroci, al 
treilea învăţători; apoi pe cei ce au darul de a face minuni; apoi darurile 
vindecărilor, ajutorările, cârmuirile, felurile limbilor. 

29. Oare toţi sunt apostoli? Oare toţi sunt prooroci? Oare toţi învăţători? Oare 
toți au putere să săvârşească minuni? 

30. Oare toţi au darurile vindecărilor? Oare toţi vorbesc în limbi? Oare toţi pot să 
tălmăcească? 

31. Râvniţi însă la darurile cele mai bune. Şi vă arăt încă o cale care le întrece pe 
toate: 


1.De aş grăi în limbile oamenilor şi ale îngerilor, iar dragoste nu am, făcutu-m- 
am aramă sunătoare şi chimval răsunător. 

2.,Și de aş avea darul proorociei şi tainele toate le-aş cunoaşte şi orice ştiinţă şi 
de aş avea atâta credinţă încât să mut şi munții, iar dragoste nu am, nimic nu 
sunt. 

3.Și de aş împărţi toată avuţia mea şi de aş da trupul meu ca Să fie ars, iar 
dragoste nu am, nimic nu-mi foloseşte. 

4.Dragostea îndelung rabdă; dragostea este binevoitoare, dragostea nu 
pizmuieşte, nu se laudă, nu se trufeşte. 

5.Dragostea nu se poartă cu necuviinţă, nu caută ale sale, nu se aprinde de 
mânie, nu gândeşte răul. 

6.Nu se bucură de nedreptate, ci se bucură de adevăr. 

7. Toate le suferă, toate le crede, toate le nădăjduieşte, toate le rabdă. 

8.Dragostea nu cade niciodată. 

In această lună (iulie) ziua întâia, Sfinţii făcătorii de minuni fără de arginţi, 
Cosma şi Damian, care au mărturisit în Roma (Minei) 


La Vecernie 


La Doamne strigat-am... punem Stihirile pe 6, iar de se va întâmpla în vreo 
Duminică, Stihirile pe 10, ale Invierii 3, şi ale lui Anatolie 3, şi ale sfinţilor 4. 
Glasul 1. 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Cu razele minunilor, goniţi toată neputinţa durerilor noastre, revărsând darul fără 
de argint, şi împodobindu-vă cu darurile Invăţătorului, celui ce a ridicat pe umeri 
durerile celor născuţi pe pământ. (de două ori) 


Invăţându-vă întâi tămăduirilor, curăţiţi prin credinţă durerile tuturor; iar al doilea 
iarăşi duhovniceşte într-armându-vă dumnezeieşte, goniţi şi neputinţele cele stri- 
căcioase ale sufletelor noastre. (de două ori) 


Fără argint primind darul de la Hristos Dumnezeu, fără de argint tămăduiţi nepu- 
tinţele tuturor, şi nu numai bolile noastre le curăţiţi, ci şi dobitoacelor daţi îndrep- 
tarea cea cuvântătoare, ca nişte milostivi. (de două ori) 

Slavă..., glasul al 6-lea a lui Anatolie 


Fără de sfârşit este darul sfinţilor, care de la Hristos l-au luat; pentru aceasta şi 
moaştele lor din dumnezeiasca putere neîncetat lucrează minuni. Ale cărora şi sin- 
gure numele cu credință chemându-se, de boli netămăduite izbăvesc. Prin care 
Doamne, şi pe noi din patimile sufletului şi ale trupului ne slobozeşte, ca un lubitor 
de oameni. 


Și acum..., a Născătoarei 


Născătoare de Dumnezeu, tu eşti viţa cea adevărată, care ai odrăslit Rodul vieţii, 
ție ne rugăm: Roagă-te Stăpână cu Sfinţii cei fără de arginţi, şi cu toţi Sfinţii, să se 
miluiască sufletele noastre. 


A Crucii, a Născătoarei 


Mieluşeaua cea nespurcată şi nevinovata Stăpână, de demult dacă a văzut pe 
Mielul său pe lemnul Crucii, ca o Maică se jelea, şi mirându-se striga: Prea dulce 
Fiule, ce este această nouă şi prea slăvită vedere? Cum te-a dat pe tine adunarea 
celor fărădelege judecății lui Pilat? Şi spre moarte osândeşte pe viaţa tuturor! Ci 
laud Cuvinte pogorârea Ta cea nespusă. 


La Stihoavnă 
Stihirile glasului 1: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


La pomenirea celor fără de arginţi toți să alergăm; din inimă curată, şi din cu- 
noştinţă de sine lămurită, strigând către dânşii: Bucură-te doime, tămăduirea bol- 
navilor, căci aţi primit de la Dumnezeu puterea tămăduirilor. 


Stih: Sfinților, celor ce sunt pe pământul Lui, minunate a făcut Domnul toate voile 
Sale într-înşi. 


Păzind poruncile Domnului, şi prea înţelepţeşte tăind boala iubirii de argint tămă- 
duiți fără de argint. Pentru aceasta după vrednică datorie cinstim chinuirea voastră 
cea cinstită făcătorilor de minuni: rugaţi-vă, să ne mântuim noi. 

Stih: lată acum ce este bun sau ce este frumos, fără numai a locui fraţii împreună. 
Ca unii ce aţi luat îndrăzneală, de la însuşi Dumnezeu, a milui şi a mântui, izbăviţi 
de multe feluri de primejdii, şi de patimi, de nevoi, şi de supărările sufletului şi ale 
trupului, pe cei ce cu credinţă vă laudă pe voi purtătorilor de Dumnezeu fără de 
arginţi. 

Slavă..., glasul al 6-lea 

Având pe Hristos pururea lucrând întru voi, Sfinţilor cei fără de arginţi, minuni 
faceţi în lume, pe cei bolnavi vindecaţi. Pentru că doctoria voastră izvor este ne- 
împuţinat, şi scoţându-se dintr-însul, mai mult izvorăşte, şi vărsându-se mai de pri- 
sosit este, în toate zilele se deşartă, şi mai mult se înmulţeşte, tuturor dând şi nescă- 
zând. Şi cei ce scot, se satură de tămăduiri, şi acelaşi rămâne neîmpuţinat. Deci ce 
vă vom zice pe voi? Doctori, tămăduitori de suflete şi de trupuri, vindecători de 
patimi nevindecate, care în dar tămăduiţi pe toţi, luând darurile de la Mântuitorul 
Hristos, cel ce dăruieşte nouă mare milă. 

Și acum..., a Născătoarei 


Podobie: A treia zi ai înviat... 


Pocăinţă nu ai suflete nepocăite, ce te zăboveşti? Tăierea morţii se apropie, şi sfâr- 
şitul ca un fur a sosit; aleargă, şi cazi înaintea Născătoarei de Dumnezeu. 


A Crucii, a Născătoarei 


Hristoase văzându-Te răstignit, ceea ce Te-a născut a strigat: Fiul meu ce taină 
străină văd ? Cum mori cu trupul spânzurându-Te pe lemn, Dătătorule de viaţă ? 


Tropar, glasul, al 8-lea: Sfinţilor cei fără de argint şi de minuni făcătorilor, 
cercetaţi neputinţele noastre; şi ca cei ce în dar aţi luat, în dar daţi-ne nouă. 


Slavă..., Și acum..., al Născătoarei 
La Utrenie 
Canoanele - amândouă ale Octoihului, fără mucenicie, şi al sfinţilor pe 6, 


Canonul Sfinţilor 

facere a lui losif 
Cântarea 1 


Irmos: Celui ce a povăţuit de demult pe Israel, scoţându-l din robia lui Faraon şi în 
pustie l-a hrănit, să cântăm Mântuitorului nostru Dumnezeu, căci cu slavă S-a prea 
slăvit. 


Prin cuvinte de cântări să lăudăm astăzi cu glasuri de veselie, pe cei prin dar daţi de 
la Dumnezeu nouă tuturor, făcători de minuni şi doctori, întărire Bisericii, şi 
reazem credincioşilor. 


Cei ce totdeauna ne batem de întreitele valuri întru adâncul bolilor, şi în vifor 
cumplit de boli cumplite, veniţi să mergem cu bucurie la limanul doctorilor celor 
fără de arginţi, ca să ne mântuim. 


Slavă... 

Din bunătăţile cele prea luminate arătându-vă, fericiţilor, casă dumnezeiescului şi 
atot-lucrătorului Duh, ne arătaţi nouă această dumnezeiască casă noian de tămă- 
duiri dumnezeieșşti, cu cercetările voastre. 

Și acum..., a Născătoarei 

Pe tine, care eşti lăcaşul lui Dumnezeu, masa cea înţelegătoare, frumuseţea lui 
Iacov, podul cel ce lesne trece pe dânsul, şi scara cea nemişcată, neamurile nea- 
murilor cu dragoste te fericim, Preacurată. 

Cântarea a 3-a 

Irmos: Cel ce întăreşti tunetul... 

Doimea cea cinstită a dumnezeieştilor celor fără de arginţi, luminându-se prea 
lăudat cu strălucirile cele în trei sori, luminează marginile pământului cu luminile 
tămăduirilor, întru slava Dumnezeului nostru. 

Fiind împreunaţi sfinților cu cetele cele îngereşti, şi stând înaintea scaunului slavei 


cu toată cinstea, luaţi aminte la cei de jos cu milostivire, scoţându-i totdeauna din 
răutăţi. 


kkkhkkhkhkkrhkhkhkhkhkhhkkhkikikhkikiki 


e Xe e e Xe De Xe e e Xe e e e De De e e e e e e De e e e e e e e e XX 


kkkkkkkhkhkhkhkikhkhkhrhkhkhihkikrhihkikihyik 


XP Xe e Xe Xe De Xe e e Xe e e Xe e De e Xe e e e e e e e e e e e Xe e e XX 


Slavă... 


Teologhisind sfinţilor, pe Treimea cea dumnezeiască însăşi Stăpânire, aţi vieţuit pe 
pământ ca nişte îngeri, împlinind voia cea dumnezeiască, şi acum vă fericiți. 


Și acum..., a Născătoarei 


Cela ce este înfricoşat către oştile cele de sus, negrăit S-a sălăşluit întru tine, aflân- 
du-te mai curată decât firea cea văzută, şi cea înţelegătoare, prea curată Fecioară, 
pentru aceasta te fericim. 


Irmos: Cel ce întăreşti tunetul şi zideşti duhul, întăreşte-mă, Doamne, ca să Te 
laud pe Tine cu adevărat şi să fac voia Ta; că nu este sfânt afară de Tine, lubitorule 
de oameni. 


Sedealna, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Dătători tămăduirilor minunaţi, şi sfeşnice purtătoare de lumină ale minunilor v-aţi 
arătat tuturor prin darul Duhului; căci văpaia patimilor răcorindu-o cu credinţa, 
printr-însa încălziţi cugetul credincioşilor. Pentru aceasta având noi lăcaşul vostru 
cel dumnezeiesc casă de doctorie sufletelor, strigăm către voi: Rugaţi-vă lui Hris- 
tos Dumnezeu, purtătorilor de Dumnezeu cei fără de arginţi, iertare de greşeli să 
dăruiască, celor ce cu dragoste prăznuiesc sfântă pomenirea voastră. (de două ori) 


Slavă... Și acum..., a Născătoarei 


Pe tine Fecioară, ca pe ceea ce numai tu între femei mai presus de fire ai născut pe 
Dumnezeu cu trup, toate neamurile omeneşti te fericesc; că Focul Dumnezeirii 
întru tine S-a sălăşluit, şi ca pe un prunc cu lapte ai hrănit pe Ziditorul şi Domnul. 
Pentru aceasta neamul îngeresc şi omenesc, după vrednicie slăvim prea sfântă naş- 
terea ta, şi cu un glas strigăm către tine: Roagă pe Fiul tău şi Dumnezeu, iertare de 
greşeli să dăruiască, celor ce cu credinţă ne închinăm prea sfintei naşterii tale. 

A Crucii, a Născătoarei 


Pe Mieluşelul şi Păstorul şi Mântuitorul, Mieluşica văzându-L fără dreptate ridicat 
pe Cruce, plângând strigă cu amar: Lumea se bucură luând izbăvire prin Tine, iar 
pântecele meu arde văzând răstignirea Ta, care rabzi pentru milostivirea milei prea 
bune Dumnezeule, Doamne cel fără de păcate. Căreia cu credință să-i strigăm: 
Milostivire arată Fecioară spre noi, şi iertare de păcate dăruieşte celor ce ne închi- 
năm patimilor Aceluia. 


Cântarea a 4-a 


Irmos: Auzit-am, Dumnezeule, glasul Tău şi m-am temut, văzut-am lucrurile Tale 
şi m-am înspăimântat. Slavă puterii Tale, Doamne. 


Imbrăcându-vă sfinţilor cu podoaba nestricăciunii, prin dezbrăcarea trupului celui 
pământesc, totdeauna staţi înaintea Scaunului Treimii dimpreună cu îngerii. 


Patimile sufletelor celor cu multe dureri le vindecaţi, şi bolile trupului le tămăduiți, 
cei cu bune laude fără de arginţi, dăruind sănătate şi mângâiere de către toate cele 
ce aduc întristare. 


Slavă... 


Cercetaţi pe cei ce cu bună credinţă aleargă la sfântul vostru lăcaş, cei ce sunteţi 
fără de argint, dăruind sănătate şi linişte, de toate cele ce aduc întristare. 


Și acum..., a Născătoarei 


Făclia dumnezeieştii Lumini se slăveşte, Născătoarea de Dumnezeu, cea mai aleasă 
decât toate făpturile, care a îndumnezeit pe om, ca una ce a născut pe Dumnezeu. 


Cântarea a 5-a 


Irmos: Răsare-mi mie Doamne, lumina poruncilor Tale, că la Tine mânecă duhul 
meu, şi te laudă pe Tine; că Tu eşti Dumnezeul nostru, şi la Tine scap Împăratul 
păcii. 


Cei fără de argint lăudaţi ai lui Hristos, trăgându-se de la răsăritul cel cu adevărat 
dătător de lumină, luminează lumea cu lucurile tămăduirilor, şi risipesc întunericul 
cel cumplit al patimilor. 

Cei ce suntem înviforaţi de boli, şi înecaţi de patimi, şi cufundaţi cu întreitele 
valuri ale întâmplărilor celor fără de măsură, veniţi cu bucurie să scăpăm la 
limanul prea înţelepţilor doctori. 

Slavă... 

Dorind Sfinţii, pe Treimea cea mai presus de dumnezei, i s-au arătat Ei slugi. Pen- 
tru aceea cu milostivire tămăduiesc bolile tuturor cele cumplite, arătându-se pu- 
rurea minunaţi. 

Și acum..., a Născătoarei 

Răsare-mi Stăpână raza dumnezeieştii cunoştinţe, mie celui ce sunt cumplit cuprins 
de întunericul necunoştinţei şi mă povăţuieşte către lumina pocăinţei Preacurată, 
ceea ce ești uşa Luminii. 

Cântarea a 6-a 

Irmos: Viforul gândurilor... 

Izvorând ape de vindecări, ca nişte izvoare de mântuire, spălaţi toată întinăciunea 
bolilor celor sufleteşti şi trupeşti, sfinţilor cei fără de arginţi, luminători ai lumii cei 


prea luminaţi. 


Sfânt este lăcaşul vostru, fiind împodobit cu minuni şi cu semne, la care tot omul, 
ce aleargă dintru tot sufletul, câştigă sănătate, fericindu-vă pe voi după datorie. 


Slavă... 


Ca două stele străluciți la întărirea Bisericii lui Hristos, şi cu bună credinţă o lumi- 
naţi pe dânsa cu razele tămăduirilor, lucrătorilor de minuni, cei cu nume mare. 


Și acum..., a Născătoarei 
Mântuieşte-mă ceea ce ai născut pe Mântuitorul; căci mă tulbură adâncimea păca- 


telor, şi mă înviforează valurile dezmierdărilor, şi mă întristează furtuna duhurilor 
celor viclene. 

Irmos: Viforul gândurilor apucându-mă, întru adâncul greşelilor celor nemăsurate 
mă trage. Dar Tu, Ocârmuitorule Bunule, mai înainte apucând, ocârmuieşte-mă ca 
pe proorocul şi mă mântuieşte. 


Condac, glasul al 2-lea. Podobie: Cele de sus căutând de tot necazul ne izbăvim, 
de Dumnezeu Născătoare. 


Cei ce aţi primit darul tămăduirilor, daţi sănătate celor ce sunt întru nevoi, doc- 
torilor care sunteţi făcători de minuni, măriţi. Ci dar cu cercetarea voastră, surpaţi 
semeţiile vrăjmaşilor, tămăduind lumea cu minunile. 


Icos: Cuvântul înţelepților doctori este mai presus decât toată mintea şi înţelep- 
ciunea, căci dăruieşte sănătate tuturor din destul. Pentru aceasta şi mie mi-a dăruit 
darul de povestire, să-i laud ca pe nişte purtători de Dumnezeu, şi slugi bine plă- 
cute lui Hristos, care dau mulţime de tămăduiri către toţi, şi-i izbăvesc de boli, vin- 
decând lumea cu minunile. 


Sinaxar 


În ziua dintâi, pomenirea Sfinţilor mucenici şi doctori fără de arginţi, Cosma şi 
Damian, cei ce s-au săvârşit în Roma. 


Stih: Împroşcările de pietre pe fraţi nu i-au despărţit, 

Ca cei ce amândoi întărindu-se pe Hristos ca pe o piatră au stătut, 
În iulie în întâia zi, 

Cei fără de arginţi moarte de pietre suferi. 


Aceştia au fost din marea cetate a Romei în zilele împăratului Carin, frați fiind, şi 
cu meşteşugul doctori, vindecând nu numai oameni, ci şi dobitoace. Şi cerşind ca 
plată pentru doctorie de la cei ce se lecuiau, credinţa şi mărturisirea în Hristos, ne- 
luând altceva nimic. 


Deci, fiind pârâți la împăratul, cum că cu meşteşug fermecătoresc fac vindecările, 
şi prinzând pe alţii pentru dânşii, ei nesuferind a fi alţii în locul lor, s-au dat sin- 
guri. Şi nevrând să se lepede de Hristos, ci mai vârtos încă şi pe împăratul acesta 
Carin îl mântuiră din păgânătate, fund tămăduit de dânşii. 


Căci acesta la întrebarea ce le făcea, spăimântându-i cu grele înfricoşări, 1 s-au 
dezlegat grumazii, de i s-a întors obrazul la spate. Şi pentru aceasta cei ce se aflau 

acolo, au crezut în Hristos, cu care şi împăratul cu toţi ai casei lui a mărturisit pe 
Hristos, şi a lhberat pe sfinţi, trimiţându-i cu cinste la locul lor. 


După aceea dascălul lor, cel ce i-a învăţat meşteşugul doctoriei, pizmuindu-i şi 
luându-i, se sui cu dânşii într-un munte, făcându-se a merge ca să culeagă ierburi 


de leacuri, deci acolo sculându-se îi ucise cu pietre. 


Tot în această zi, pomenirea prea cuviosului părintelui nostru Vasilie, ce a 
întărit mânăstirea de la izvorul adânc. 


Stih: Cu adevărat prin faptă Vasilie te-ai văzut, 
Ca cel ce peste necuvântătoarele patimi ai împărățit. 


Tot în această zi, pomenirea cuviosului părintelui nostru Petru patriciul ce a 
viețuit întru ale lui Evandru. 


Stih: Lăsând slava pământului, şi îndulcirea pământească. 
Petru după moarte s-a împărtăşit de slava cerească. 


Tot în această zi, cuviosul Leon pustnicul, care gol petrecând s-a săvârşit. 


Stih: Mai-nainte de moarte Leone, trupului sau Evei nu te-ai plecat, 
Precum întâiul Adam, şi gol fiind nu te-ai ruşinat. 


Tot în această zi, Sfinţii două mii de mucenici, care prin sabie s-au săvârşit. 


Stih: Sabia omoară două mii de bărbaţi, 
Cinstiţi nevoitori, care erau neînfricoşaţi. 


Tot în această zi, Sfântul mucenic Mavrichie, care fiind uns cu miere şi muşcat 
de albine s-a săvârşit. 


Stih: Mavrichie gol cu miere uns fiind, 
Muşcările albinelor dulce miere era socotind. 


Tot în această zi, Sfinţii douăzeci şi cinci de mucenici, care în Nicomidia prin foc 
S-au Săvârşit. 


Stih: Numărul bărbaţilor în foc arşi este împrejur încheiere, 
Căci de cinci ori cinci arătată este ca o înconjurare. 

Cu ale lor sfinte rugăciuni, Doamne miluieşte-ne şi ne mântuieşte pe noi. Amin. 
Cântarea a 7-a 


Irmos: Chipului celui de aur neînchinându-se tinerii lui Avraam, s-au lămurit ca 
aurul în topitoare în cuptorul focului; căci, ca într-o cămară luminată, dănţuiau cân- 
tând: Binecuvântat eşti Dumnezeul părinților noştri. 


Norodul lui Dumnezeu adunându-se cu credinţă la Biserica voastră, fericiţilor, 
vesteşte darurile voastre, laudă tămăduirile, măreşte luminat vieţuirea cea dumne- 
zeiască, şi fericeşte pururea petrecerea cea cinstită. 


Veniţi cu credinţă să vedem izvorul, care izvorăşte, râuri de minuni, şi cu veselie 
împreună Domnului să strigăm: Foarte eşti minunat Dumnezeule, cel ce faci mi- 
nunate minuni pe pământ, prin robii Tăi. 


Slavă... 

Infrumuseţa-tu-s-a Biserica sfinților celor fără de arginți cu multe minuni, întru 
care se vindecă multe feluri de boli, ale celor ce cu credinţă neîndoită aleargă la 
dânsa, şi pururea trimit laudă lui Dumnezeu, ca unui Dătător de bunătăţi. 

Și acum..., a Născătoarei 

Pogorâtu-S-a Hristos ca ploaia pe lână în pântecele tău, ceea ce eşti de Dumnezeu 
dăruită, şi încetat-au pâraiele nelegiuirii, şi ca un Dumnezeu va izvori nestricăciune 
şi viaţă celor ce cântă: Bine eşti cuvântat, Dumnezeul părinților noştri. 

Cântarea a 8-a 

Irmos: Pământul şi toate... 

Pământul locuind, în ceruri arătat aţi dobândit vieţuire cerească, nevoindu-vă bine 
şi surpând pe şarpele, aţi primit har a vindeca bolile oamenilor, întru slava şi lauda 
Domnului, Sfinților fără de argințţi. 

Prin rugăciunea cea către Dumnezeu, sfinților, deschideţi ochii, şchiopilor arătat le 


dați bun umblet, şi slăbănogilor sănătate desăvârşită, minunându-vă cu credinţă, 
Sfinților fără de arginţi. Pentru aceasta după datorie vă lăudăm pe voi. 

Binecuvântăm pe Tatăl şi pe Fiul şi pe Sfântul Duh, Domnul. 

Ca un rai înţelegător ni se cunoaşte nouă această casă a sfinţilor, care pururea 
aduce înainte bun miros de taină, darul cel dumnezeiesc, care vi l-a dăruit vouă 
lisus, dând cugetelor noastre bună mireasmă. 

Și acum..., a Născătoarei 

Din sângiurile tale cele sfințite S-a întrupat Ziditorul tuturor, şi a ieşit din pântecele 
tău, păzindu-te pe tine Fecioară, o minunea minunilor! O arătare de taină nouă! 
care s-a lucrat întru tine întru toţi veci. 


Irmos: 


Să lăudăm să binecuvântăm şi să ne închinăm Domnului cântându-l şi prea înăl- 
țându-L pe Dânsul întru toţi vecii. 


Pământul şi toate cele ce sunt pe el, mările şi toate izvoarele, cerurile cerurilor, 
lumina şi întunericul, gerul şi zăduful, fuii oamenilor şi preoţii, binecuvântaţi pe 
Domnul şi-L prea înălțaţi pe EI în veci. 

Cântarea a 9-a 

Irmos: Făcut-a tărie cu braţul... 

O cât este de mare această Biserică prea sfințită, Sfinţilor fără de argint, către care 
venind, săvârşiți măriri şi semne înfricoşate, şi minuni cu adevărat, înţelepților. 
Pentru aceasta adunându-ne astăzi, vă lăudăm pe voi cu mare glas. 

Toţi să încheiem danţuri duhovniceşti, mărind pe Cosma cugetătorul de Dumne- 
zeu, şi pe Damian cel ales, pe doimea cea cinstită, care prin fapte bune au slăvit pe 
Stăpânul a toată lumea, şi Dumnezeu şi Domnul şi Mântuitorul tuturor. 

Slavă... 

Deschisu-s-a tuturor pe pământ casă de doctorie, sfântă casa celor fără de arginți, 
care încetează frigurile celor ce adesea vin către dânşii, şi izbăveşte pe cei necăjiţi 


de duhuri cumplite, şi dă tămăduire tuturor oamenilor. 


Și acum..., a Născătoarei 

Fecioară ceea ce te-ai arătat mai presus decât Heruvimii, fă mintea mea mai presus 
de zburdările trupului şi de supărările vieţii, şi-mi dă putere a umbla cu bună 
podoabă pe căile cele de izbăvire, care ne duc la cetatea cea de sus, prea curată. 


Irmos: Făcut-a tărie cu braţul Său pentru că a surpat pe cei puternici de pe scaune 
şi a înălţat pe cei smeriţi, Dumnezeul lui Israel, întru care ne-a cercetat pe noi, 
Răsăritul cel de Sus şi ne-a îndreptat pe calea păcii. 


Luminânda 
Podobie: Cu duhul în biserică... 
Primind de la Dumnezeu darul tămăduirilor, fericiţilor cei fără de arginţi, tămăduiți 
bolile, şi vindecaţi pe toţi, cei ce cu credinţă aleargă la dumnezeiască Biserica 
voastră. Pentru aceasta ca dintr-un glas dimpreună, după vrednicie fericim cinstită 
pomenirea voastră. 
A Născătoarei 
Podobie: Lumină neschimbată... 
Arată milostivire de ascultare, prea lăudată Născătoare de Dumnezeu, şi mântuieşte 
pe cei ce se închină prea curatului tău chip, căci toţi la tine avem nădejde, ca la o 
folositoare întărită. 

La Laude 

Stihirile pe 4, glas al 4-lea: 
Podobie: Dat ai semn... 
Ca nişte râuri revărsătoare, şi arătat poezitoare cu apele Duhului, adăpaţi zidirea cu 
dumnezeieştile semne, şi cu dările vindecărilor cele minunate, şi patimile cele pier- 
zătoare de suflet le uscați, şi bolile tămăduiţi, şi duhuri goniţi, purtătorilor de 
Dumnezeu fără de arginţi, şi rugătorilor pentru sufletele noastre. (de două ori) 
Supunând patimile cele necuvântătoare, dăruiți oamenilor şi dobitoacelor facerile 
de bine, cu puterile cele sufleteşti, de la Hristos fiind îmbogăţiți cu darul tămă- 


duirilor. Pentru aceasta săvârşind sfinţită, şi purtătoare de lumină prăznuirea voa- 
stră, cerem luminare sufletelor noastre. 


kk hkkhkhkkrhkhkhkhkhkhhkikhkikikhkikiki 


e Xe e Xe e De Xe e e Xe e e e De De e e e e e e De e e e e e e e e e XX 


kkkkhkkkhkhkhkhkikhkhkhrhkhkhhkikrhihkikihyik 


XP Xe e Xe Xe De Xe e e Xe e e Xe e De e Xe De e e e e e e e e e e e e e XX 


Biserica voastră cea dumnezeiască, s-a arătat ca Cerul de luminoasă şi cerească, 
având acum ca nişte stele minunile cele de mântuire, şi ca un soare luminos 
dumnezeiască lucrarea vindecărilor, Cosma prea fericite, Damiane pururea pome- 
nite, cei ce sunteţi slugi Domnului, şi rugători pentru sufletele noastre. 


Slavă..., glasul al 4-lea 


Izvorul tămăduirilor având sfinților cei fără de arginţi, tămăduiri daţi tuturor celor 
ce le trebuiesc; că de prea mari daruri v-aţi învrednicit de la izvorul cel pururea 
curgător al Mântuitorului Hristos; că a zis către voi Domnul, ca cei împreună 
râvnitori cu apostolii: lată v-am dat vouă putere asupra duhurilor celor necurate, ca 
să le scoateţi pe ele, şi să tămăduiţi toată boala şi toată neputinţa. Pentru aceasta 
întru învăţăturile Lui bine vieţuind, în dar aţi luat în dar daţi tămăduind patimile 
sufletelor, şi ale trupurilor noastre. 


Și acum..., a Născătoarei 


De tot felul de primejdii păzeşte pe robii tăi, binecuvântată Născătoare de Dumne- 
zeu ca să te slăvim pe tine, nădejdea sufletelor noastre. 


A Crucii, a Născătoarei 

Cea Preacurată văzând răstignit pe Hristos, lubitorul de oameni, şi coasta pătrunsă 
cu sulița, plângând striga: Ce este aceasta Fiul meu? Ce i-au răsplătit ie nemul- 
țumitoarele popoare, pentru bunătăţile cele ce ai făcut lor ? Şi Te sârguieşti ca să 
mă faci pe mine lipsită de Fiu, întrutot prea iubite; mă minunez Bunule Indurate de 
răstignirea Ta cea de bunăvoie. 

De voieşti, fă Slavoslovia mare, iar de nu, Stihoavna din Octoih, 

Slavă..., a sfinților, glasul al 2-lea 

Izvorul tămăduirilor, numai pe unul într-un an tămăduia; iar lăcaşul celor fără de 
arginţi, toată mulțimea celor bolnavi vindecă, că neîmpuţinată este şi necheltuită 
bogăţia sfinților. Pentru rugăciunile lor Hristoase Dumnezeule, miluieşte-ne pe noi. 


Și acum..., a Născătoarei 


Toată nădejdea mea spre tine o pun, Maica lui Dumnezeu, păzeşte-mă sub aco-pe- 
rământul tău. 

A Crucii, a Născătoarei 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a în- 
demnat a săruta, cu inima şi cu buzele, trupul Tău cel nestricat. Însă fiind cuprins 
de frică, se bucura strigând către Tine: Slavă smereniei Tale, iubitorule de oameni! 


Strugurul cel întrutot copt Preacurată, pe care nelucrat L-ai purtat în pântece; dacă 
L-ai văzut pe Acesta spânzurat pe lemn, tânguindu-te ai strigat, zicând: Fiule, 
izvorăşte must prin care se va lepăda toată beţia patimilor, Făcătorule de bine, 
pentru mine care Te-am născut, prin îndurarea Ta milostivindu-Te. 


Și cealaltă slujbă a Utrenie după rânduială şi Otpustul. 

Canon de rugăciune către Sfinţii mucenici doctori fără de arginţi Cosma şi 
Damian, din Roma 


J"C 


Troparul Sfinţilor mucenici doctori fără de arginți Cosma şi Damian, din Roma, 
glasul al 8-lea: Sfinţilor cei fără de arginţi şi de minuni făcătorilor, cercetaţi 
neputinţele noastre şi ca unii care în dar aţi luat, în dar daţi-ne nouă. 


Cântarea 1 

Irmos: Celui ce a povăţuit de de mult pe Israel, scoţându-l din robia lui Faraon şi 
în pustie l-a hrănit, să cântăm Mântuitorului nostru Dumnezeu, căci cu slavă S-a 
prea slăvit. 

Stih: Sfinţilor mucenici, rugaţi-vă lui Dumnezeu pentru noi. 

Prin cuvinte de cântări să lăudăm astăzi cu glasuri de veselie pe cei prin har daţi de 
la Dumnezeu nouă, tuturor, doctori şi făcători de minuni, întărire Bisericii şi 


reazem credincioşilor. 


Stih: Sfinţilor mucenici, rugaţi-vă lui Dumnezeu pentru noi. 

Cei ce întotdeauna ne zbatem de întreitele valuri, în adâncul bolilor şi în vifor 
cumplit de boli chinuitoare, veniţi să mergem cu bucurie la limanul doctorilor celor 
fără de arginţi ca să ne mântuim. 

Slavă Tatălui şi Fiului şi Sfântului Duh. 

Prin virtuțile cele prea luminate arătându-vă, fericiţilor, casă Dumnezeiescului şi 
Atot lucrătorului Duh, cu cercetările voastre ne arătaţi nouă această dumnezeiască 
casă noian de tămăduiri dumnezeiești. 

Şi acum şi pururea şi în vecii vecilor. Amin (a Născătoarei). 

Pe tine, care eşti locaşul lui Dumnezeu, masa cea înţelegătoare, frumuseţea lui la- 
cob, pod peste care lesne se trece şi scară nemişcată, toate neamurile cu dragoste te 
fericim, Preacurată. 

Cântarea a 3-a 

Irmos: Cel ce întăreşti tunetul... 

Stih: Sfinţilor mucenici, rugaţi-vă lui Dumnezeu pentru noi. 

Doimea cea cinstită a dumnezeieştilor doctori cei fără de arginți, fiind luminată în 
chip lăudat cu strălucirile cele în trei sori, luminează marginile pământului cu 
luminile tămăduirilor, întru slava Dumnezeului nostru. 

Stih: Sfinţilor mucenici, rugaţi-vă lui Dumnezeu pentru noi. 

Fiind împreunaţi, sfinților, cu cetele îngereşti şi stând înaintea scaunului slavei cu 
toată cinstea, luaţi aminte la cei de Jos cu milostivire, scoţându-i întotdeauna din 
răutăţi. 

Slavă Tatălui şi Fiului şi Sfântului Duh. 

Teologhisind, sfinților, că Treimea cea Dumnezeiască este Stăpânirea Insăşi, aţi 
vieţuit pe pământ ca nişte îngeri, împlinind voia cea dumnezeiască şi acum sunteţi 
fericiţi. 


Şi acum şi pururea şi în vecii vecilor. Amin (a Născătoarei). 

Cel ce este Înfricoşător pentru oştile cele de sus, în chip de negrăit S-a sălăşluit 
întru tine, aflându-te mai curată decât firea cea văzută şi înţelegătoare, prea curată 
Fecioară pentru aceasta te fericim. 

Irmos: Cel ce întăreşti tunetul şi zideşti duhul, întăreşte-mă, Doamne, ca să Te 
laud pe Tine cu adevărat şi să fac voia Ta; că nu este sfânt afară de Tine, lubitorule 
de oameni. 


Cântarea a 4-a 


Irmos: Auzit-am, Dumnezeule, glasul Tău şi m-am temut, văzut-am lucrurile Tale 
şi m-am înspăimântat. Slavă puterii Tale, Doamne. 


Stih: Sfinţilor mucenici, rugaţi-vă lui Dumnezeu pentru noi. 


Imbrăcându-vă, sfinților, cu podoaba nestricăciunii, prin dezbrăcarea trupului celui 
pământesc, totdeauna staţi înaintea scaunului Treimii, împreună cu îngerii. 


Stih: Sfinţilor mucenici, rugaţi-vă lui Dumnezeu pentru noi. 

Patimile sufletelor celor cu multe dureri le vindecaţi şi bolile trupului le tămăduiţi, 
cei cu bune laude, fără de arginţi, dăruind sănătate şi mângâiere de toate cele ce 
aduc întristare. 


Slavă Tatălui şi Fiului şi Sfântului Duh. 


Cercetaţi pe cei ce cu dreaptă credinţă aleargă la sfântul vostru locaş, sfinţilor cei 
fără de arginţi, dăruind sănătate şi linişte de toate cele ce aduc întristare. 


Şi acum şi pururea şi în vecii vecilor. Amin (a Născătoarei). 

Făclia dumnezeieştii lumini se slăveşte, Născătoarea de Dumnezeu, cea mai aleasă 
decât toate făpturile, prin care s-a îndumnezeit omul, căci ea a născut pe Dumne- 
zeu. 

Cântarea a 5-a 

Irmos: Fă să răsară mie, Doamne, lumina poruncilor Tale, că la Tine aleargă şi pe 


Tine Te laudă, duhul meu; că Tu eşti Dumnezeul nostru şi la Tine scap, Împăratul 
Păcu. 

Stih: Sfinţilor mucenici, rugaţi-vă lui Dumnezeu pentru noi. 

Sfinţii cei fără de arginţi, lăudaţi ai lui Hristos, trăgându-se de la Răsăritul cel cu 
adevărat dătător de lumină, luminează lumea cu razele tămăduirilor şi risipesc 
întunericul cel cumplit al patimilor. 

Stih: Sfinţilor mucenici, rugaţi-vă lui Dumnezeu pentru noi. 

Cei ce suntem înviforaţi de boli, înecaţi de patimi şi cufundaţi cu întreitele valuri 
ale întâmplărilor celor fără de măsură, veniţi cu bucurie să scăpăm la limanul prea 
înţelepţilor doctori. 

Slavă Tatălui şi Fiului şi Sfântului Duh. 

Dorind sfinţii de Treimea cea mai presus de zei, s-au arătat ei slugi pentru aceea, 
cu milostivire tămăduiesc bolile cele cumplite ale tuturor, arătându-se pururea mi- 
nunați. 

Şi acum şi pururea şi în vecii vecilor. Amin (a Născătoarei). 

Fă, Stăpână, să răsară raza dumnezeieştii cunoştinţe mie, celui ce sunt cumplit 
cuprins de întunericul necunoştinţei şi mă povăţuieşte către lumina pocăinţei, prea 
curată, ceea ce eşti uşa Luminii. 

Cântarea a 6-a 

Irmos: Viforul gândurilor... 

Stih: Sfinţilor mucenici, rugaţi-vă lui Dumnezeu pentru noi. 

Izvorând ape de vindecări, ca nişte izvoare de mântuire, spălaţi toată întinăciunea 
bolilor celor sufleteşti şi trupeşti, sfinților cei fără de arginți, luminători ai lumii, 
cei prea luminaţi. 


Stih: Sfinţilor mucenici, rugaţi-vă lui Dumnezeu pentru noi. 


Sfânt este locaşul vostru, fiind împodobit cu minuni şi cu semne, la care tot omul, 
care aleargă cu tot sufletul, câştigă sănătate, fericindu-vă pe voi după datorie. 


Slavă Tatălui şi Fiului şi Sfântului Duh. 

Ca două stele străluciți la întărirea Bisericii lui Hristos şi cu bună credinţă o lumi- 
naţi pe dânsa cu razele tămăduirilor, lucrătorilor de minuni, cei cu nume mare. 


Şi acum şi pururea şi în vecii vecilor. Amin (a Născătoarei). 

Miluieşte-mă, Ceea ce ai născut pe Mântuitorul; căci mă tulbură adâncimea păca- 
telor şi mă înviforează valurile dezmierdărilor şi mă întristează furtuna duhurilor 
celor viclene. 

Irmos: Viforul gândurilor apucându-mă, întru adâncul greşelilor celor nemăsurate 
mă trage. Dar Tu, Ocârmuitorule Bunule, mai înainte apucând, ocârmuieşte-mă ca 
pe proorocul şi mă mântuieşte. 

Condac, glasul al 2-lea: 

Podobie: Cele de sus căutând de tot necazul ne izbăvim, de Dumnezeu Născătoare. 
Cei ce aţi primit harul tămăduirilor, daţi sănătate celor ce sunt întru nevoi, mări- 
ților, doctori care sunteţi făcători de minuni şi cu cercetarea voastră, surpaţi seme- 
țuile vrăjmaşilor, tămăduind lumea cu minunile. 

Cântarea a 7-a 

Irmos: Chipului celui de aur neînchinându-se tinerii lui Avraam, s-au lămurit ca 
aurul în topitoare în cuptorul focului; căci, ca într-o cămară luminată, dănţuiau 
cântând: Binecuvântat eşti Dumnezeul părinţilor noştri. 

Stih: Sfinţilor mucenici, rugaţi-vă lui Dumnezeu pentru noi. 

Poporul lui Dumnezeu adunându-se cu credinţă la biserica voastră, fericiţilor, 
vesteşte darurile voastre, laudă tămăduirile, măreşte vieţuirea cea dumnezeiască şi 
fericeşte pururea petrecerea voastră cea cinstită. 

Stih: Sfinţilor mucenici, rugaţi-vă lui Dumnezeu pentru noi. 

Veniţi cu credinţă să vedem izvorul care izvorăşte râuri de minuni şi cu veselie 
împreună Domnului să cântăm: Minunat eşti, Dumnezeule, cel ce faci mari minuni 


pe pământ, prin slugile Tale. 


Slavă Tatălui şi Fiului şi Sfântului Duh. 

Infrumuseţatu-s-a Biserica Sfinţilor celor fără de arginţi cu multe minuni, întru 
care se vindecă de multe feluri de boli cei ce cu credinţă neîndoită aleargă la dânsa 
şi pururea trimit laudă lui Dumnezeu, ca Unul Dătător de bunătăţi. 

Şi acum şi pururea şi în vecii vecilor. Amin (a Născătoarei). 

Pogorâtu-S-a Hristos ca ploaia pe lână în pântecele tău, Ceea ce eşti de la Dumne- 
zeu dăruită şi au încetat pâraiele nelegiuirii şi ca un Dumnezeu a izvorât nestri- 
căciune şi viaţă celor ce cântă: Binecuvântat eşti Dumnezeul părinților noştri! 
Cântarea a 8-a 

Irmos: Pământul şi toate... 

Stih: Sfinţilor mucenici, rugaţi-vă lui Dumnezeu pentru noi. 

Pe pământ locuind, în ceruri aţi dobândit vieţuire cerească, nevoindu-vă bine şi 
surpând şarpele, aţi primit har a vindeca bolile oamenilor întru slava şi lauda 
Domnului, sfinților fără de arginţi. 

Stih: Sfinţilor mucenici, rugaţi-vă lui Dumnezeu pentru noi. 

Prin rugăciunea cea către Dumnezeu, sfinților, deschideţi ochii orbilor, şchiopilor 
le daţi bun umblet şi slăbănogilor sănătate desăvârşită, minunându-vă cu credință, 
Sfinţilor fără de arginţi pentru aceasta, după datorie vă lăudăm pe voi. 
Binecuvântăm pe Tatăl şi pe Fiul şi pe Sfântul Duh, Domnul. 

Ca un Rai înţelegător este pentru noi această casă a sfinţilor, care pururea aduce 
înainte bun miros de taină. lar harul cel dumnezeiesc, pe care vi l-a dăruit vouă 
Domnul lisus, dă cugetelor noastre bună mireasmă. 

Şi acum şi pururea şi în vecii vecilor. Amin (a Născătoarei). 

Din sângiurile tale cele sfinte S-a întrupat Ziditorul tururor şi a ieşit din pântecele 
tău, păzindu-te pe tine, Fecioară. O, Minune a minunilor; o, Arătare de taină nouă, 


care s-a lucrat întru tine întru toţi vecii! 


Irmos: 

Să lăudăm să binecuvântăm şi să ne închinăm Domnului cântându-l şi prea înăl- 
țându-L pe Dânsul întru toţi vecii. 


Pământul şi toate cele ce sunt pe el, mările şi toate izvoarele, cerurile cerurilor, 
lumina şi întunericul, gerul şi zăduful, fiii oamenilor şi preoţii, binecuvântaţi pe 
Domnul şi-L prea înălțaţi pe EI în veci. 


Cântarea a 9-a 

Irmos: Făcut-a tărie cu braţul... 

Stih: Sfinţilor mucenici, rugaţi-vă lui Dumnezeu pentru noi. 

O, cât este de mare această biserică prea sfințită, sfinților fără de arginţi, către care 
venind, săvârşiţi lucruri mari şi semne înfricoşătoare şi adevărate minuni, înţe- 
lepţilor pentru aceasta, adunându-ne astăzi, vă lăudăm pe voi cu mare glas. 

Stih: Sfinţilor mucenici, rugaţi-vă lui Dumnezeu pentru noi. 

Toţi să dănţuim duhovniceşte mărind pe Sfântul mucenic Cosma, cugetătorul de 
Dumnezeu şi pe Sfântul mucenic Damian cel ales, pe doimea cea cinstită, care 
prin fapte bune, au Slăvit pe Stăpânul a toată lumea, Dumnezeul, Domnul şi 
Mântuitorul tuturor. 

Slavă Tatălui şi Fiului şi Sfântului Duh. 

Deschisu-s-a tuturor pe pământ casă de tămăduire, sfânta casă a Sfinților celor fără 
de arginţi; care încetează frigurile celor ce adesea vin către dânşii şi izbăveşte pe 
cei necăjiţi de duhuri cumplite şi dăruieşte tămăduire tuturor oamenilor. 

Şi acum şi pururea şi în vecii vecilor. Amin (a Născătoarei). 

Fecioară, ceea ce te-ai arătat mai presus decât heruvimii, fă mintea mea mai presus 
de zburdările trupului şi de supărările vieţii şi-mi dă putere a umbla cu bună 
podoabă pe căile cele de izbăvire, care ne duc la cetatea cea de sus, prea curată. 
Irmos: Făcut-a tărie cu braţul Său pentru că a surpat pe cei puternici de pe scaune 


şi a înălţat pe cei smeriţi, Dumnezeul lui Israel, întru care ne-a cercetat pe noi, 
Răsăritul cel de Sus şi ne-a îndreptat pe calea păcii. 

Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel ce a 
făcut toate şi în braţele tale ai avut pe Cel ce ţine toate şi la sân ai hrănit pe Cel ce 
hrăneşte lumea. Pentru aceasta, te rog pe tine, Preasfântă Fecioară, să mă izbăveşti 
de greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Dătători de tămăduiri minunaţi şi sfeşnice purtătoare de lumină ale minunilor v-aţi 
arătat tuturor prin harul Duhului; căci, văpaia patimilor răcorind cu credinţa, printr- 
însa încălziţi cugetul credincioşilor. Pentru aceasta, având noi locaşul vostru cel 
dumnezeiesc casă de tămăduire sufletelor, grăim către voi: rugaţi-vă lui Hristos 
Dumnezeu, purtătorilor de Dumnezeu cei fără de arginţi, iertare de greşeli să dăru- 
iască celor ce cu dragoste prăznuiesc sfântă pomenirea voastră. 


Sedelna Preasfintei Născătoare de Dumnezeu, glasul al 8-lea. Podobie: Pe 
Înţelepciunea şi Cuvântul în pântecele tău zămislind fără ardere, Maica lui Dumne- 
zeu, în chip de negrăit ai născut pe Cel ce a făcut toate şi în braţele tale ai avut pe 
Cel ce ţine toate şi la sân ai hrănit pe Cel ce hrăneşte lumea. Pentru aceasta, te rog 
pe tine, Preasfântă Fecioară, să mă izbăveşti de greşeli, când va fi să stau înaintea 
feței Ziditorului meu, Stăpână Fecioară curată, atunci să-mi dăruieșşti ajutorul tău, 
că pe tine te am nădejde eu, robul tău. 


Pe tine, Fecioară, ca pe ceea ce singură între femei ai născut mai presus de fire pe 
Dumnezeu cu trup, toate neamurile omeneşti te fericesc; că Focul Dumnezeirii 
întru tine s-a sălăşluit şi ca pe un Prunc cu lapte ai hrănit pe Ziditorul şi Domnul. 
Pentru aceasta, neamul îngeresc şi omenesc, după vrednicie slăvim preasfântă 
naşterea ta şi cu un glas grăim către tine: roagă pe Fiul tău şi Dumnezeu, iertare de 
greşeli să dăruiască, celor ce cu credinţă ne închinăm Preasfintei naşterii tale. 


Sedelna Sfintei Cruci şi a Preasfintei Născătoare de Dumnezeu, glasul al 8-lea. 
Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Pe Mieluşelul şi Păstorul şi Mântuitorul, Mieluşeaua văzându-L fără dreptate 
ridicat pe Cruce, plângând se tânguia cu amar: lumea se bucură luând izbăvire prin 
Tine, iar pântecele meu arde, văzând Răstignirea Ta, pe care o rabzi pentru mi- 

lostivirea milei, Preabunule Dumnezeule, Doamne, cel fără de păcat. Acesteia cu 
credință să-i grăim: milostivire arată, Fecioară, spre noi şi iertare de păcate să 
dăruiască celor ce ne închinăm patimilor Lui. 

Acatistul Sfinţilor doctori fără de arginţi Cosma şi Damian (1 iulie) 


STIȚI DOCTORI FARA DE ARAT] 
20 zi PRAI 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 

Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Cei aleşi făcători de minuni, răbdătorilor de patimi ai lui Hristos şi doctori prea 
înţelepţi, care în dar daţi sănătate celor ce sunt în boli, cele de laudă aducem vouă, 
sprijinitorilor noştri şi ajutătorilor întru necazuri; iar voi, fiind vase alese ale haru- 
lui vindecaţi rănile noastre cele sufleteşti şi cele trupeşti. Pentru aceasta, slăvind pe 
Dumnezeu cel minunat întru sfinţii Săi, pe voi cu osârdie vă fericim: Bucuraţi-vă, 
Cosma şi Damiane, sfinţilor doctori fără de arginţi şi prea slăviţilor făcători de 
minuni! 


Icosul 1 

Râvnind vieţii celei îngereşti, aţi defăimat cele pământeşti, şi încununându-vă cu 
nevoinţa muceniciei, v-aţi învrednicit să priviţi faţa Domnului puterilor. Deci 
rugaţi-vă cu sârguinţă pentru noi cei ce alergăm cu sârguinţă către ajutorul vostru 
şi cele de laudă strigăm vouă: 

Bucuraţi-vă, rugători calzi pentru cei ce cinstesc sfântă pomenirea voastră; 
Bucuraţi-vă, că voi casa, avuţia şi toate agoniselile părinților întru nimic le-aţi so- 
cotit; 

Bucuraţi-vă, care fără împuţinare vindecaţi pe cei părăsiţi de doctori; 

Bucuraţi-vă, cei ce pe cei săraci cu milostenia voastră i-aţi hrănit; 

Bucuraţi-vă, cei ce aţi mângâiat pe cei ce sufereau de îndurarea inimii; 

Bucuraţi-vă, cei ce prin curăţie şi cu sfinţenie v-aţi asemănat îngerilor; 

Bucuraţi-vă, făclii ale luminii celei dumnezeieşti; 

Bucuraţi- vă, oameni cereşti şi îngeri pământeşti; 

Bucuraţi-vă, că voi creştinilor le sunteţi scăpare neruşinată; 

Bucuraţi-vă, cei ce v-aţi smerit toată viaţa voastră chiar până la suflarea cea de pe 
urmă întru slujire Domnului; 

Bucuraţi-vă, primitorii cei prea luminaţi ai harului, vase ale Sfântului Duh; 
Bucuraţi-vă, grabnici ajutători ai tuturor celor ce vă cheamă pe voi; 

Bucuraţi-vă, Cosma şi Damiane, Sfinţilor doctori cei fără de arginţi şi prea slă- 
viți făcători de minuni! 


Condacul al 2-lea 

Văzând bunul Dumnezeu începuturile voastre cele bune şi osârdia voastră cea către 
buna cinstire, că toate cele pământeşti şi bunurile lumii acesteia întru nimic soco- 
tindu-le, întru o necunoscută osteneală aţi petrecut, din dragoste pentru aproapele şi 
sufletele voastre cu bunele moravuri le-aţi împodobit, v-aţi umplut de Duhul Sfânt, 
cu raza căruia să ne strălucim şi noi, cereţi-ne de la Hristos Dumnezeu, ca îm- 
preună cu voi să-i cântăm Lui: Aliluia! 


Icosul al 2- lea 

Cu înţelegerea adevăratei cunoştinţe de Dumnezeu aţi învăţat pe împăratul cel fără 
de lege, înţelepţindu-l pe acela cu puterea cuvintelor voastre, prin care cu îndrăz- 
neală aţi propovăduit pe Hristos. Drept aceea lăudând îndrăzneala voastră, srigăm 
aşa: 

Bucuraţi-vă, cei ce nu v-aţi lăsat prinşi de înşelarea împăratului celui nelegiuit; 
Bucuraţi-vă, cei ce cu îndrăzneală aţi mărturisit înaintea lui adevărul lui Hristos; 
Bucuraţi-vă, cei ce nu v-aţi temut de îndrăznirea lui; 

Bucuraţi-vă, cei ce aţi ruşinat adunările celor fără de lege; 

Bucuraţi-vă, propovăduitorii cei neînfricaţi ai adevărului; 

Bucuraţi-vă, nimicitorii slujirii idoleşti; 

Bucuraţi-vă, luptătorii credinţei celei drept slăvitoare; 

Bucuraţi-vă, mărturisitorii cei neclintiți, plini de duhul răbdării şi al râvnei pentru 
slava lui Dumnezeu; 

Bucuraţi-vă, vestitorii cei fără de tăcere ai poruncilor lui Dumnezeu; 

Bucuraţi-vă, povăţuitorii credincioşi ai cugetării de Dumnezeu; 

Bucuraţi-vă, solitorii cei de nădejde ai împărăției lui Dumnezeu pentru noi; 
Bucuraţi-vă, cei ce nu ne părăsiţi pe noi şi nici chiar după moartea voastră; 
Bucuraţi-vă, Cosma şi Damiane, sfinţilor doctori cei fără de arginţi şi prea slă- 
viți făcători de minuni! 


Condacul al 3- lea 
Cu puterea celui Preaînalt, dată vouă încă din viaţa cea vremelnică, aţi primit 
stăpânire de a tămădui minunat toate bolile; iar după moartea voastră mai cu seamă 

v-a proslăvit Dumnezeu pe voi cu multe faceri de minuni, ca toţi să alergăm către 
voi rugându-ne pentru tămăduirea de bolile trupeşti, dar mai cu seamă de cele 
sufleteşti, şi lui Dumnezeu cu mare glas să-i strigăm: Aliluia! 


Icosul al 3- lea 

Având moaştele voastre cele mult vindecătoare, ca pe o comoară de mult preţ, ne 
bucurăm şi cu dragoste lăudând darul tămăduirilor dat vouă de la Dumnezeu, cu 
mulțumire strigăm: 

Bucuraţi-vă, mijlocitorii cei calzi către Dumnezeu pentru noi; 

Bucuraţi-vă, cei ce cugetările cele elineşti întru nimic le-aţi socotit; 

Bucuraţi-vă, făclii luminoase ale Romei; 

Bucuraţi-vă, luminătorii ţărilor întunecate de rătăcirea cea păgânească; 

Bucuraţi-vă, povăţuitorii bărbăţiei şi ai răbdării; 

Bucuraţi-vă, căci răbdând fără de vină uciderea cu pietre, sfârşit mucenicesc aţi 
luat; 

Bucuraţi-vă, cei ce aţi pătimit din dragoste pentru Hristos; 

Bucuraţi-vă, robii lui Dumnezeu cei ce aţi primit de la Hristos Domnul cununi de 
biruinţă; 

Bucuraţi-vă, cei ce aţi arătat tuturor minunatul şi prea frumosul chip al smereniei şi 
al blândeţii; 

Bucuraţi-vă, temelia cea neclintită a Ortodoxiei; 

Bucuraţi-vă, slava cea luminoasă a răbdătorilor de chinuri; 

Bucuraţi-vă, frumoşi tămăduitori, care de la nimeni n-aţi luat plată pentru tămă- 
duiri, 

Bucuraţi-vă, Cosma şi Damiane, sfinţilor doctori fără de arginţi şi prea slăviţi 
făcători de minuni! 


Condacul al 4-lea 

Viforul cel mare al iuţimii împăratului Carin n-a putut să clintească sufletele voa- 
stre, şi când credincioşii v-au ascuns într-o peşteră oarecare de cei ce căutau să vă 
ia pe voi, de voie aţi stat înaintea ostaşilor strigând: pe noi luaţi-ne, căci noi suntem 
cei pe care îi căutaţi. Deci, înfăşuraţi fiind în lanţuri, aţi fost duşi la Roma. Iar noi 
sărutând credinţa voastră şi lanţurile, cântăm lui Dumnezeu: Aliluia! 


Icosul al 4-lea 

Auzind oamenii de la Roma dragostea voastră cea mare către cei suferinzi şi doc- 
torisirea voastră cea minunată de pretutindeni alergau către voi cu credinţă în harul 
lui Dumnezeu cel aducător de vindecări ce lucra întru voi; şi primind grabnică 
tămăduire, proslăveau pe Dumnezeu, iar pe voi, tămăduitorii lor cei milostivi vă 
măreau, învăţându-ne şi pe noi să vă lăudăm aşa: 

Bucuraţi-vă, propovăduitorii cei nebiruiţi ai lui Dumnezeu cel adevărat; 
Bucuraţi-vă, cei ce cu bună biruinţă aţi luat arma crucii lui Hristos; 
Bucuraţi-vă, doctorii cei buni şi grabnici ajutători a celor suferinzi; 
Bucuraţi-vă, cei ce tămăduiţi în dar pe toţi cei neputincioşi; 

Bucuraţi-vă, cei ce izvorâţi şi acum tămăduiri din belşug; 

Bucuraţi-vă, milostivii mângâietori ai celor ce sunt întru nevoi şi întru necazuri; 
Bucuraţi-vă, cei ce ne apăraţi în toate înconjurările; 

Bucuraţi-vă, ocrotirea cea mântuitoare a celor lipsiţi de ajutor; 

Bucuraţi-vă, prea slăvită împodobire a celor drepţi; 

Bucuraţi-vă, solirea noastră cea tare; 

Bucuraţi-vă, rugătorii cei sârguincioşi către Dumnezeu pentru noi; 

Bucuraţi-vă, grabnici ajutători ai tuturor celor ce vă cheamă pe voi cu credinţă; 
Bucuraţi-vă, Cosma şi Damiane, sfinţilor doctori fără de arginţi şi prea slăviţi 
făcători de minuni! 


Condacul al 5-lea 

Pe calea cea cu dumnezeiască umblare, într-adevăr aţi mers robii lui Hristos, când 
erați duşi în legături la Roma, pentru că nu v-aţi închinat idolilor, ci lui Hristos 
unuia l-aţi slujit, amare încercări aţi răbdat, sfinţilor; însă toate le-aţi răbdat pentru 
Hristos cel ce v-a iubit. Drept aceea, minunându-ne de răbdarea cea mare şi de dra- 
gostea voastră cea tare către Dumnezeu, împreună cu voi cântăm Lui: Aliluia! 


Icosul al 5-lea 

Văzând împăratul că prin puterea lui Hristos s-a tămăduit, laudă Aceluia a dat, iar 
noi slăvim pe Dumnezeu, vă fericim pe voi, plăcuţii Lui slăviţi, strigând aşa: 
Bucuraţi-vă, cei ce aţi iubit cele de sus mai mult decât cele de jos; 

Bucuraţi-vă, cei ce pe pământ aţi râvnit vieţii îngereşti; 

Bucuraţi-vă, că lepădând mulţimea dumnezeilor, de buna credinţă cea părintească 
nu v-aţi îndepărtat; 

Bucuraţi-vă, că toate avuţiile voastre, după cuvântul Domnului le-aţi împărţit săra- 
cilor ca pe Hristos să-l câştigaţi; 

Bucuraţi-vă, cei ce pe alţii i-aţi învăţat nu numai cu cuvântul, ci mult mai vârtos cu 
fapta şi cu rugăciunea neîncetată către Dumnezeu; 

Bucuraţi-vă, cei ce arătaţi şi acum izvorul tămăduirilor cel neîmpuţinat; 
Bucuraţi-vă, cei ce ne îmbogăţiți pe noi cu revărsarea minunilor date vouă de la 
Dumnezeu; 

Bucuraţi-vă, cei ce aţi gătit în voi locaş lui Dumnezeu; 

Bucuraţi-vă, grabnică auzire a celor lipsiţi; 

Bucuraţi-vă, îngrijirea cea primită a celor necăjiţi; 

Bucuraţi-vă, nădejdea cunoscută a celor deznădăjduiţi; 

Bucuraţi-vă, grabnică doctorisire a celor ce bolesc; 
Bucuraţi-vă, Cosma şi Damiane, Sfinţilor doctori fără de arginţi şi prea slăviţi 
făcători de minuni! 


Condacul al 6- lea 

Propovăduitori ai numelui lui Hristos fiind în viaţa voastră şi acum mărturisiți 
puterea Aceluia prin minunile ce sunt izvorâte de la icoana voastră, şi după cum 
oarecând n-aţi trecut cu vederea credinţa unei femei oarecare, ci, arătându-vă ei în 
VIS, i-aţi dăruit uşurare de boală aşa şi rugăciunile noastre şi glasurile de cântări 
auziţi-le, o, sfinţilor cei fără de arginţi! Luaţi aminte la credinţa şi dragostea popo- 
rului vostru şi acoperământul vostru cel de sus dăruiţi-l celor ce vă laudă pe voi şi 
cântă lui Dumnezeu: Aliluia! 


Icosul al 6-lea 
Răsărita ca lumină dreptatea voastră, când ocărâți la judecata împăratului, aţi zis 
către el: noi nu tămăduim bolile cu meșşteşugul vrăjitoresc, ci cu puterea Mân- 
tuitorului nostru lisus Hristos, după cum ne-a poruncit Acela zicând: 


Drept 
aceea, minunându-ne de îndrăzneala voastră, vă fericim pe voi cu acestea: 
Bucuraţi-vă, cei ce ne-aţi arătat nouă pildă de tărie şi de credinţă; 

Bucuraţi-vă, cei ce vă desfătaţi pururi de bucuria Raiului; 

Bucuraţi-vă, prea înţelepţi semănători ai dreptei credinţe; 

Bucuraţi-vă, slăviții propovăduitori ai dreptei credinţe; 

Bucuraţi-vă, dascălilor care povăţuiţi spre cer; 

Bucuraţi-vă, povăţuitorii cei neadormiţi ai vieţuirii celei curate şi fără de prihană; 
Bucuraţi-vă, calzi ascultători ai celor ce se roagă vouă; 

Bucuraţi-vă, călăuze către mântuire prea alese şi credincioase; 

Bucuraţi-vă, povăţuitori buni ai celor ce vor să vieţuiască cu bună credinţă şi plăcut 
lui Dumnezeu; 

Bucuraţi-vă, solitori de cele bune pentru toţi cei ce cinstesc pomenirea voastră; 
Bucuraţi-vă, cei ce cu bine aţi sfârşit alegerea voastră; 

Bucuraţi-vă, cei ce aţi primit de la Stăpânul Hristos cununile dreptăţii; 
Bucuraţi-vă, Cosma şi Damiane, sfinţilor doctori fără de arginţi şi prea slăviţi 
făcători de minuni! 


Condacul al 7-lea 

Vrând să descoperiţi puterea lui Hristos Împăratului celui rău credincios, fiind plini 
de Duh Sfânt aţi zis: fii ruşinat tu, o, Carine, cu dumnezeii tăi! Şi îndată i s-a 
schimbat lui faţa şi grumazul 1 s-a sucit, şi se ruga către voi grăind: iată acum văd 
că sunteţi robii adevăratului Dumnezeu. Deci vă rog pe voi ca după cum vindecaţi 

pe alţii, aşa tămăduiți-mă şi pe mine, ca şi eu împreună cu voi să cânt lui Dumne- 
zeu: Aliluia! 


Icosul al 7-lea 

Minunaţilor rugători pentru noi, tămăduitorii sufletelor şi trupurilor noastre şi 
mijlocitorii mântuirii veşnice, cu inimă mulţumitoare, cântând cântare de laudă lui 
Dumnezeu cel ce ne-a dăruit nouă astfel de mari făcători de minuni, aducem şi 
vouă laudele acestea: 

Bucuraţi-vă, cei ce aţi mirat mirarea voastră pe îngeri; 

Bucuraţi-vă, cei ce aţi luminat pe toți cu strălucirea minunilor voastre; 

Bucuraţi-vă, vindecători grabnici şi fără de plată de toate durerile; 

Bucuraţi-vă, cei ce prin sprijineala voastră tămăduiţi pe cei slăbănogiţi; 
Bucuraţi-vă, cei ce ne însănătoşiţi din bolile cele de nevindecat; 

Bucuraţi-vă, cei ce cu vrednicie aţi săvârşit nevoinţa pământească a vieţuirii voa- 
stre; 

Bucuraţi-vă, cei ce mijlociţi pururi în faţa lui Dumnezeu pentru noi cei goliți de 
fapte bune; 

Bucuraţi-vă, că pe toţi cei credincioşi şi luminaţi cu strălucirea înţelepciunii celei 
date vouă de la Domnul; 

Bucuraţi-vă, rugătorii prea minunaţi pentru noi şi sprijinitorii noştri; 

Bucuraţi-vă, viteji răbdători de patimi ai lui Hristos; 

Bbucuraţi-vă, cei ce aţi sfințit pământul cu sângiuirile voastre; 

Bucuraţi-vă, cei ce aţi vădit nebunia idolească; 

Bucuraţi-vă, Cosma şi Damiane, sfinţilor doctori fără de arginţi şi prea slăviţi 
făcători de minuni! 


Condacul al 8-lea 

Văzând vieţuirea voastră cea străină de lume, să ne înstrăinăm şi noi de deşer- 
tăciunea aceleia, şi mintea la ceruri ridicându-o, Să strizăm către voi, Sfinţilor 
cei fără de arginţi; potoliți durerile izvorând vindecări pline de dar tuturor celor 
ce aleargă cu osârdie spre ajutorul vostru şi strigă lui Dumnezeu: Aliluia! 


Icosul al 8-lea 

Toată viaţa voastră cea de pe pământ umplând-o de dragoste către Dumnezeu şi 
aproapele, sfinţilor doctori fără de arginţi, Cosma şi Damiane, şi acum vă arătaţi 
grabnici ajutători tuturor celor ce vă cheamă cu credinţă, nu numai celor ce aleargă 
aproape la sfintele voastre moaşte, ci şi celor ce sunt departe izvorâţi tămăduiri. 
Întru aceasta vă aducem laudele acestea: 

Bucuraţi-vă, cei ce aţi slujit cu credinţă unui Dumnezeu, celui slăvit în Treime; 
Bucuraţi-vă, cei ce prea înţelept aţi ales singurul lucru ce este spre trebuinţă; 

Bucuraţi-vă, că în osteneală fără de oboseală şi întru nevoinţă zilele şi nopțile voa- 
stre fără nici o trândăvie le-aţi petrecut; 

Bucuraţi-vă, că printr-o astfel de viaţă a voastră strâmtorată şi cu scârbe, slava lui 
Dumnezeu aţi înmulțit-o printre oameni; 

Bucuraţi-vă, ucenicii cei viteji ai lui Hristos; 

Bucuraţi-vă, că învăţători şi făcători ai poruncilor lui Hristos v-aţi arătat; 
Bucuraţi-vă, că voi cu numele celor mari sunteţi numiţi întru Împărăţia cerurilor; 
Bucuraţi-vă, căci cu slava lui Hristos toată lumea o aţi strălucit; 

Bucuraţi-vă, căci cu patima voastră aţi luat nepătimirea; 

Bucuraţi-vă, că voi cu moartea de mucenici nemurirea v-aţi agonisit; 

Bucuraţi-vă, cei proslăviţi în cer şi pe pământ ca îngerii; 

Bucuraţi-vă, că purtând cununi şi acum staţi înaintea lui Dumnezeu; 

Bucuraţi-vă, Cosma şi Damiane; sfinţilor doctori fără de arginţi şi prea slăviţi 
făcători de minuni; 


Condacul al 9-lea 

Toată firea omenească s-a mirat de strălucirea harului lui Dumnezeu în voi, Sfin- 
ților Cosma şi Damiane, când nelegiuitul Carin, văzând minunile făcute de voi 
întru numele Domnului lisus Hristos, a crezut şi a prea slăvit pe Dumnezeu. Pen- 
tru aceasta şi noi slăvind pe cel ce v-a dat vouă o astfel de putere, cântăm Lui: 
Aliluia! 


Icosul al 9-lea 

Ritorii cei cu multă faimă nu se pricep îndeajuns să descrie mulțimea dragostei 
voastre, de care erai plini întru Domnul faţă de oameni, sfinților plăcuţi lui Dum- 
nezeu. Pentru aceasta din adâncul inimilor noastre strigăm către voi: 

Bucuraţi-vă, cei ce aţi slujit Domnului vostru până la moarte; 

Bucuraţi-vă, cei ce aprinşi de focul dragostei lui Dumnezeu aţi stins focul jertfelor 
idoleşti; 

Bucuraţi-vă, cei ce aţi iubit pe aproapele mai mult decât pe voi înşivă; 

Bucuraţi-vă, cei ce pe bolnavi şi neputincioşi i-aţi cercetat; 

Bucuraţi-vă, cei ce nevoile celor sărmani le-aţi preîntâmpinat; 

Bucuraţi-vă, mângâietorii celor întristaţi; 

Bucuraţi-vă, sprijinitorii celor deznădăjduiţi; 

Bucuraţi-vă, hrănitorii celor orfani; 

Bucuraţi-vă, ajutătorii celor suferinzi; 

Bucuraţi-vă, slobozitorii celor asupriţi; 

Bucuraţi-vă, că sfârşind cu bine alergarea lui Hristos v-aţi înălțat; 

Bucuraţi-vă, că întru Împărăţia Lui sălăşluiţi; 

Bucuraţi-vă, Cosma şi Damiane, Sfinţilor doctori fără de arginţi şi prea slăviţi 
făcători de minuni! 


Condacul al 10-lea 

Vrând să mântuiască pe cei mulţi, arătatu-v-a Domnul nouă, pe voi făcătorii Săi de 
minuni. Căci cine nu se va umili văzând compătimirea voastră cea fără de măsură 
față de toți. Deci cine nu vă va ferici pe voi, căci nu numai pe oameni îi vindecaţi 
de neputinţe, ci şi dobitoacele le miluiţi. Nu lepădaţi, deci, şi rugăciunile noastre, 
ci revărsaţi neînpuţinat peste noi toţi milele voastre cele mari şi bogate, ca să stri- 
găm lui Dumnezeu: Aliluia! 


Icosul al 10-lea 

Ziduri sunteţi tuturor celor ce laudă minunile voastre, o doctori fără de plată şi 
celor ce aleargă la sprijinul vostru; ziduri şi scuturi sunteţi, care îngrădiţi de toate 
nevoile pe cei ce cu osârdie vă cheamă întru ajutor. Pentru aceea şi pe noi ne 
îngrădiți de sărăcie, de necazuri şi de boli, rugăndu-ne şi cu căldură strigăm către 
VoI: 

Bucuraţi-vă, cei ce aţi întrecut întru răbdare tăria adamantelor (diamantelor); 
Bucuraţi-vă, cei ce nevinovaţi aţi suferit de la pizma unui iubitor de arginţi; 
Bucuraţi-vă, slăviți sprijinitori întru necazuri; 

Bucuraţi-vă, întărirea celor neputincioşi şi obidiţi; 

Bucuraţi-vă, îmbogăţitorii prea înduraţi ai celor săraci şi lipsiţi; 

Bucuraţi-vă, hrănitorii cei milostivi ai celor flămânzi; 

Bucuraţi-vă, prea înţelepţi vindecători ai celor cuprinşi de dureri şi de boli grele; 
Bucuraţi-vă, calzi apărători din toate înconjurările necazurilor ai celor ce aleargă 
către voi cu credinţă; 

Bucuraţi-vă, că pomenirea voastră de toţi e slăvită pe pământ; 

Bucuraţi-vă, că numele voastre sunt scrise în ceruri; 

Bucuraţi-vă, că prea slăviţi sunteți de la Dumnezeu; 

Bucuraţi-vă, Cosma şi Damiane, sfinţilor doctori fără de arginţi şi prea slăviţi 
făcători de minuni! 


Condacul al 11-lea 

Cântarea cea cu totul de umilinţă, ce se aduce acum de către noi, nu este de ajuns 
spre lauda prea slăvitelor voastre nevoinţe şi osteneli pe care le-aţi luat în viaţa 
aceasta asupra voastră; însă îndrăznind, cerem, ca primind rugăciunea noastră cea 
cu osârdie şi pe noi să ne izbăviţi din nevoi cu rugăciunile voastre ca să cântăm lui 
Dumnezeu, cu inimă umilită: Aliluia! 


Icosul al 11-lea 

Minte strălucitoare de lumină şi cerească aţi arătat oarecând înaintea lui Carin, 
mustrând rătăcirea aceluia; iar acum prin nestricăciunea moaştelor voastre şi prin 
mulțimea minunilor, întăriţi dreapta credinţă. Pentru aceasta cu mulţumită strigăm 
vouă: 

Bucuraţi-vă, cei ce aţi propovăduit cuvântul cel ipostatic; 

Bucuraţi-vă, cei ce cu bună credinţă aţi surpat puterea idolească; 

Bucuraţi-vă, că prin voi s-a călcat slujirea idolilor; 

Bucuraţi-vă, că prin voi s-a propovăduit închinarea lui Hristos; 

Bucuraţi-vă, prea înţelepţi dascăli ai tuturor faptelor bune; 

Bucuraţi-vă, că după ostenelile pământeşti întru locaşurile cereşti săltaţi; 
Bucuraţi-vă, că şi după mutarea voastră nu ne părăsiţi; 

Bucuraţi-vă, că tuturor celor ce vă cheamă pe voi cu credinţă le daţi grabnic ajutor; 
Bucuraţi-vă, sfinților doctori, căci vindecaţi bolile noastre; 

Bucuraţi-vă, cei ce nu îndepărtați rugăciunile celor credincioşi; 

Bucuraţi-vă, cei ce mijlociţi şi pentru noi nevrednicii la scaunul lui Dumnezeu; 
Bucuraţi-vă, Cosma şi Damiane, sfinţilor doctori fără de arginţi şi prea slăviţi 
făcători de minuni! 


Condacul la 12-lea 

Harul pe care vi l-a dat vouă Domnul Dumnezeu ca să tămăduiţi toate neputinţele 
cele sufleteşti şi trupeşti, astăzi ne-a adunat, ca să cinstim pomenirea voastră, 
sfinților fără de arginţi, Cosma şi Damiane. Deci, cu cucernicie privind la cinstită 
icoana voastră şi cu umilinţa inimii căzând înaintea ei, rugăm să ne izbăvim noi toţi 
de toate relele şi durerile, ca să cântăm toţi lui Dumnezeu: Aliluia! 


Icosul al 12-lea 

Cântând minunile voastre, ostenelile şi nevoinţele le lăudăm, fericim sfârşitul 
mucenicesc, cinstim mijlocirea şi puterea voastră sprijin pentru toţi care cer aju- 
torul vostru; mărim pe Dumnezeu dătătorul tuturor de bunătate, care ne-a dăruit 
nouă rugători atât de minunaţi şi cu umilinţă strigăm: 

Bucuraţi-vă, cei ce credincios aţi propovăduit pe lisus Domnul; 

Bucuraţi-vă, martorii viteji ai adevărului Lui; 

Bucuraţi-vă, calzi mijlocitori pentru noi la scaunul Lui; 

Bucuraţi-vă, doctorii trupurilor noastre cei cu bună îndurare; 

Bucuraţi-vă, moştenitorii Împărăției cerurilor şi ai bunătăţilor celor veşnice; 
Bucuraţi-vă, nădejdea noastră cea tare în Dumnezeu; 

Bucuraţi-vă, cei ce izvorâţi mirul cel bine mirositor al vindecărilor; 

Bucuraţi-vă, cei ce îndepărtați cu rugăciunile voastre puterea cea rea a patimilor; 
Bucuraţi-vă, dătătorii de vindecări şi izvoare de minuni; 

Bucuraţi-vă, stâlpi cei purtători de lumină ai Bisericii şi scuturi nemişcate; 

Bucuraţi-vă, doimea cea cu chip de lumină a înţelepţilor celor fără de argint; 
Bucuraţi-vă, Cosma şi Damiane, sfinţilor doctori fără de arginţi şi prea slăviţi 
făcători de minuni! 


Condacul al 13-lea (de trei ori) 

O, prea minunaţilor doctori fără de arginţi, făcători de minuni, tăinuitori şi 
Slăviţii plăcuţi ai lui Dumnezeu, Cosma şi Damiane, primiţi aceste rugăciuni ale 
noastre, care se înalță cu inimă zdrobită, vindecaţi bolile noastre cele de multe 
feluri şi prin calda voastră sprijineală cereţi nouă de la Hristos Dumnezeu 
izbăvire de toate nevoile şi necazurile, iertare greşelilor noastre şi nădejdea cea 
bună a mântuirii veşnice, ca să ne învrednicim împreună cu voi şi cu toţi Sfinţii 
întru nesfârşiţii veci să cântăm lui Dumnezeu, Mântuitorul nostru: Aliluia! 


Apoi se zice iarăşi: 


Icosul 1 

Râvnind vieţii celei îngereşti, aţi defăimat cele pământeşti, şi încununându-vă cu 
nevoinţa muceniciei, v-aţi învrednicit să priviţi faţa Domnului puterilor. Deci 
rugaţi-vă cu sârguinţă pentru noi cei ce alergăm cu sârguinţă către ajutorul vostru 
şi cele de laudă strigăm vouă: 

Bucuraţi-vă, rugători calzi pentru cei ce cinstesc sfântă pomenirea voastră; 
Bucuraţi-vă, că voi casa, avuţia şi toate agoniselile părinților întru nimic le-aţi so- 
cotit; 

Bucuraţi-vă, care fără împuţinare vindecaţi pe cei părăsiţi de doctori; 

Bucuraţi-vă, cei ce pe cei săraci cu milostenia voastră i-aţi hrănit; 

Bucuraţi-vă, cei ce aţi mângâiat pe cei ce sufereau de îndurarea inimii; 

Bucuraţi-vă, cei ce prin curăţie şi cu sfinţenie v-aţi asemănat îngerilor; 

Bucuraţi-vă, făclii ale luminii celei dumnezeieşti; 

Bucuraţi- vă, oameni cereşti şi îngeri pământeşti; 

Bucuraţi-vă, că voi creştinilor le sunteţi scăpare neruşinată; 

Bucuraţi-vă, cei ce v-aţi smerit toată viaţa voastră chiar până la suflarea cea de pe 
urmă întru slujire Domnului; 

Bucuraţi-vă, primitorii cei prea luminaţi ai harului, vase ale Sfântului Duh; 
Bucuraţi-vă, grabnici ajutători ai tuturor celor ce vă cheamă pe voi; 

Bucuraţi-vă, Cosma şi Damiane, sfinţilor doctori cei fără de arginţi şi prea 
slăviţi făcători de minuni! 


Condacul 1 
Cei aleşi făcători de minuni, răbdătorilor de patimi ai lui Hristos şi doctori prea 
înţelepţi, care în dar dați sănătate celor ce sunt în boli, cele de laudă aducem vouă, 

sprijinitorilor noştri şi ajutătorilor întru necazuri; iar voi, fiind vase alese ale haru- 
lui vindecaţi rănile noastre cele sufleteşti şi cele trupeşti. Pentru aceasta, slăvind pe 
Dumnezeu cel minunat întru sfinţii Săi, pe voi cu osârdie vă fericim: Bucuraţi-vă, 
Cosma şi Damiane, sfinţilor doctori fără de arginţi şi prea slăviţilor făcători de 
minuni! 


Rugăciune 


Către voi, sfinţilor doctori fără de arginţi şi făcătorilor de minuni, Cosma şi Da- 
miane, ca spre nişte grabnici ajutători şi calzi rugători pentru mântuirea noastră, 
noi cei nevrednici plecăm genunchii, alergăm şi căzând cu osârdie strigăm: nu 
treceţi cu vederea rugăciunea noastră a celor păcătoşi, neputincioşi, căzuţi în multe 
fărădelegi şi care greşim în toate zilele şi ceasurile. 


Rugaţi pe Domnul ca să tindă nouă nevrednicilor robilor Săi milele sale cele mari 
şi bogate şi să ne izbăvească pe noi de tot necazul şi durerea, căci voi aţi luat de la 
Domnul şi Mântuitorul nostru lisus Hristos harul cel neîmpuţinat al tămăduirilor 

pentru credinţa cea tare, tămăduirea cea fără de plată şi sfârşitul nostru cel muce- 
nicesc. 


Auziţi-ne pe noi cei ce ne rugăm şi cu mijlocirea voastră cea bine primită cereţi de 
la Dumnezeu binecuvântare pentru noi toţi; iarăşi căzând cu sârguinţă ne rugăm: 
cereţi-ne nouă de la Domnul toate cele folositoare spre bine în viaţa noastră cea 
vremelnică, dar mai ales cele ce slujesc spre mântuirea cea veşnică, ca să ne în- 
vrednicim prin rugăciunile voastre a primi sfârşit creştinesc fără durere, neruşinat, 
cu pace şi ca să ne izbăvim de toate uneltirile diavoleşti şi de munca de veci; iar ai 
Împărăției Cerurilor, celei fără de sfârşit şi fericite, moştenitori să fim. 


Aşa, plăcuţilor ai lui Dumnezeu, nu încetaţi rugându-vă pentru noi cei ce alergăm 
către voi cu credinţă. 


Că deşi după mulţimea păcatelor noastre, nu suntem vrednici de milostivirea voa- 
stră, voi, fiind urmaşi credincioşi ai iubirii de oameni a lui Dumnezeu, faceţi ca să 
aducem roade vrednice de pocăință şi să ajungem la odihna cea veşnică, lăudând şi 
binecuvântând pe Domnul şi Dumnezeul şi Mântuitorul nostru lisus Hristos, cel 
minunat întru sfinţii Săi, şi pe prea curata Maica Sa şi sprijinitoarea voastră cea 
caldă, totdeauna, acum şi pururea şi în vecii vecilor. Amin. 


Sursa: 
https://doxologia.ro/ceaslov/acatiste/acatistul-sfintilor-mucenici-doctori-fara-de-arginti- 


cosma-damian 

Acatistul Sfinţilor doctori fără de arginţi Cosma şi Damian 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 
Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 

adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Troparul: Doctorii cei înţelepţi ai lumii, de la Dumnezeu luând compătimirea, 
rugaţi-vă şi acum pentru noi cei ce strigăm: Doamne, mântuieşte poporul Tău şi 
țara aceasta şi slobozeşte sufletele noastre de cumplitele primejdii, pentru rugă- 
ciunile Născătoarei de Dumnezeu şi ale Sfinţilor Cosma şi Damian, tămăduitorilor 
Tăi fără de arginţi. 


Slavă Tatălui şi Fiului şi Sfântului Duh. 


larăşi Troparul: Doctorii cei înţelepţi ai lumii, de la Dumnezeu luând com- 
pătimirea, rugaţi-vă şi acum pentru noi cei ce strigăm: Doamne, mântuieşte 
poporul Tău şi ţara aceasta şi slobozeşte sufletele noastre de cumplitele primejdii, 
pentru rugăciunile Născătoarei de Dumnezeu şi ale Sfinţilor Cosma şi Damian, tă- 
măduitorilor Tăi fără de arginți. 


Şi acum şi pururea şi în vecii vecilor. Amin. 

Minunea minunilor văzându-o întru tine, Ceea ce eşti plină de dar, făptura se bucu- 
ră, că ai zămislit fără sămânță şi ai născut în chip de negrăit pe cel pe care 
căpeteniile îngereşti a-L vedea nu pot. Pe Acela roagă-L pentru sufletele noastre. 


Doamne miluieşte (de trei ori), 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 

Miluieşte-mă, Dumnezeule, după mare mila Ta, şi după mulţimea îndurărilor 
Tale, şterge fărădelegea mea. Mai vârtos mă spală de fărădelegea mea, şi de 
păcatul meu mă curăţeşte. Că fărădelegea mea eu o cunosc, şi păcatul meu 
înaintea mea este pururea. Ţie Unuia am greşit, şi rău înaintea Ta am făcut, aşa 
încât drept eşti Tu întru cuvintele Tale şi biruitor când vei judeca Tu. Că iată 
întru fărădelegi m-am zămislit şi în păcate m-a născut maica mea. Că iată 
adevărul ai iubit, cele nearătate şi cele ascunse ale înţelepciunii Tale mi-ai arătat 
mie. Stropi-mă-vei cu isop şi mă voi curăţi, spăla-mă-vei şi mai vârtos decât 
zăpada mă voi albi. Auzului meu vei da bucurie şi veselie; bucura-se-vor oasele 
mele cele smerite. Întoarce faţa Ta de către păcatele mele, şi toate fărădelegile 
mele şterge-le. Inimă curată zideşte întru mine, Dumnezeule, şi Duh drept 
înnoieşte întru cele dinlăuntru ale mele. Nu mă lepăda de la faţa Ta, şi Duhul 
Tau cel Sfânt nu-L lua de la mine. Dă-mi mie bucuria măntuirii Tale, şi cu Duh 
stăpânitor mă întăreşte. Învăţa-voi pe cei fără de lege căile Tale, şi cei 
necredincioşi la Tine se vor întoarce. Izbăveşte-mă de vărsarea de sânge 
Dumnezeule, Dumnezeul mântuirii mele; bucura-se-va limba mea de dreptatea 
Ta. Doamne, buzele mele vei deschide şi gura mea va vesti lauda Ta. Că de-ai fi 
voit jertfă, Ţi-aş fi dat; arderile de tot nu le vei binevoi. Jertfa lui Dumnezeu, 
duhul umilit; inima înfrântă şi Smerită Dumnezeu nu o va urgisi. Fă bine, 
Doamne, întru bunăvoirea Ta, Sionului, şi să se zidească zidurile lerusalimului. 
Atunci vei binevoi jertfa dreptăţii, prinosul şi arderile de tot; atunci vor pune pe 
altarul Tău viței. 


Condacul 1 

Fără de sfârşit este harul sfinților pe care de la Hristos l-au luat. Pentru aceasta şi 
moaştele lor lucrează neîncetat cu dumnezeiasca putere şi chiar numele lor numai 
fiind chemat, izbăvesc de boli de netămăduit. Prin aceştia Doamne slobozeşte-ne şi 
pe noi de patimile trupeşti şi sufleteşti, ca mulţumind să strigăm: Bucuraţi-vă 
Cosma şi Damiane, Sfinţilor doctori fără de arginţi! 


Icosul 1 

După răsărirea cea trupească a Domnului nostru lisus Hristos, pretutindeni s-a 
auzit că un lucru de mirare viaţa tuturor sfinților mucenici pentru că puterea 
Mântuitorului s-a făcut minunată intru ei. Dintre unii ca aceştia au fost şi sfinții 
tămăduitori Cosma şi Damian, cărora le cântăm: 

Bucuraţi-vă, căci v-aţi născut în Roma cea veche din părinţi evlavioşi; 

Bucuraţi-vă, căci de ei aţi fost învăţaţi să fiți credincioşi; 

Bucuraţi-vă, căci învățând meşteşugul cel doctoricesc aţi tămăduit bolile şi 
neputinţele; 

Bucuraţi-vă, căci milă având, prin punerea mâinilor aţi vindecat suferinţele; 
Bucuraţi-vă, căci de la nimeni nu aţi luat plată pentru tămăduiri; 
Bucuraţi-vă, sfinților compătimitori de suflete aflate în dureri; 

Bucuraţi-vă, că la toate aţi avut împreună ajutător darul lui Dumnezeu; 
Bucuraţi-vă, că pentru EI pe toţi cei din dureri 1-aţi ajutat mereu; 
Bucuraţi-vă, căci numai de o plată aţi avut trebuinţă; 

Bucuraţi-vă, căci doreaţi ca cei suferinzi să se întărească intru credinţă; 
Bucuraţi-vă, voi care nu numai în Roma aţi chemat la Hristos; 

Bucuraţi-vă, că în cetăţi umblând şi miluind, voi aţi fost de folos; 
Bucuraţi-vă, Cosma şi Damiane, Sfinţilor doctori fără de arginţi! 


Condacul 2 

Pe lângă darul tămăduirilor primit de la Hristos, voi şi popoarelor le faceţi bine 
prin marea voastră milă. Căci averile moştenite de la strămoşi le împărțeaţi la 
săraci şi neputincioşi. Pentru robii Tăi aceştia Doamne îți strigăm şi noi: Aliluia! 


Icosul 2 
Voi flori înmiresmate de darul smereniei, când tămăduiaţi pe cei neputincioşi 
ziceaţi: 


Pentru aceasta vouă vă grăim: 
Bucuraţi-vă, smeriţii robi ai lui Hristos; 
Bucuraţi-vă, fraţilor care aţi luptat prea frumos; 
Bucuraţi-vă, pereche de crini cu mireasmă care aduce alinare; 
Bucuraţi-vă, Sfinţilor cu inimi de o nobleţe încântătoare; 
Bucuraţi-vă, voi care pentru Domnul aţi avut multă lucrare; 
Bucuraţi-vă, albine zburătoare din floare în floare; 
Bucuraţi-vă, suflete încărcate de lumină; 
Bucuraţi-vă, raze purtătoare de aprinsă milă; 
Bucuraţi-vă, stele strălucitoare pe un cer senin; 
Bucuraţi-vă, harfe cu armonii dintr-un cântec lin; 
Bucuraţi-vă, vase alese ale Duhului Sfânt; 
Bucuraţi-vă, voi care frumos aţi trăit pe pământ; 
Bucuraţi-vă, Cosma şi Damiane, Sfinţilor doctori fără de arginţi! 


Condacul 3 
Trăind voi într-un sat oarecare din hotarele Romei şi luminând pe toţi din jur cu 
sfânta credinţă, aţi fost urâţi de vicleanul diavol. Astfel, nişte slujitori ai lui v-au 

pârât din pizmă la împăratul Carin, iar acesta trimițându-şi slugile ca să vă caute, 
aţi fost acoperiţi prin credincioşi, de Dumnezeu, căruia îi cântăm: Aliluia! 


Icosul 3 

O, voi cei mult iubiţi de creştinii pe care i-aţi miluit, mai mult din silă decât de 
bunăvoie aţi ascultat sfatul lor de a vă ascunde de cei ce vă căutau, căci voi vrând 
pentru Hristos a vă da în mâinile lor, cu greutate v-aţi supus vrerii lor, de aceea şi 
noi vă cântăm: 

Bucuraţi-vă, ostaşi curajoşi ai împăratului Nebiruit; 

Bucuraţi-vă, căci în peşteri v-au ascuns cei ce v-au iubit; 

Bucuraţi-vă, căci acei ostaşi pe alți oameni de vază i-au înlănţuit; 

Bucuraţi-vă, căci aceasta aflând, după ei, din peşteră ieşind, aţi fugit; 

Bucuraţi-vă, că în mâinile lor de voie v-aţi dăruit; 

Bucuraţi-vă, că împăratul Carin v-a întemnițat şi păzit; 

Bucuraţi-vă, voi care la judecată de el aţi fost mustraţi şi vrăjitori socotiți; 
Bucuraţi-vă, fiindcă zeilor Romei voi niciodată n-aţi voit să slujiţi; 

Bucuraţi-vă, căci cu o gură voi amândoi aţi grăit; 

Bucuraţi-vă, căci împăratul a auzit; „Noi pe nici un om n-am înşelat şi rău noi n- 
am uneltit!”; 

Bucuraţi-vă, sfinţilor plini de credinţă şi dragoste adevărată; 

Bucuraţi-vă, curajoşilor mucenici cu bărbăţia neclătinată; 

Bucuraţi-vă, Cosma şi Damiane, Sfinţilor doctori fără de arginţi! 


Condacul 4 
Astfel împăratul Carin auzea: 


„ căruia şi noi împreună cu voi îi 
cântăm: Aliluia! 


Icosul 4 


„cu darul 


Căruia şi noi vă cântăm: 

Bucuraţi-vă, căci aţi zis: „Aceluia să-l slujeşti îți dorim împărate, depărtându-te de 
idoli”; 

Bucuraţi-vă, iubitorilor desăvârşiţi a vrăjmaşilor uneltitori de chinuri; 

Bucuraţi-vă, căci Carin vă îndemna să slujiţi zeilor; 

Bucuraţi-vă, căci umplându-vă de Duhul Sfânt, l-aţi înfruntat înspăimântător; 
Bucuraţi-vă, căci l-aţi certat să fie ruşinat cu zeii lui; 

Bucuraţi-vă, căci atunci s-a arătat puterea Domnului; 

Bucuraţi-vă, că faţa lui la spate s-a sucit şi grumajii i s-au înţepenit; 
Bucuraţi-vă, căci toţi cei de faţă au înlemnit; 

Bucuraţi-vă, căci ei au strigat: „Mare este Dumnezeul creştinilor!”; 
Bucuraţi-vă, căci afară de Dânsul nu este altul mai înfricoşător; 
Bucuraţi-vă, fiindcă atunci mulţi au crezut urmându-vă credinţa; 
Bucuraţi-vă, căci şi împăratul vă ruga să-i tămăduiţi neputinţa; 
Bucuraţi-vă, Cosma şi Damiane, Sfinţilor doctori fără de arginţi! 


Condacul 5 


ziceau sfinţii. Ci cunoaşte şi crede intr-însul cu toată inima ta, 
ca să te tămăduiască pe tine. Iar el cutremurându-se a zis: „Cred în Tine Doamne 
lisuse Hristoase, Dumnezeul cel adevărat, miluieşte-mă pe mine şi nu pomeni 
neştiinţa mea cea dintâi”, căruia şi noi îi cântăm: Aliluia! 


Icosul 5 

Acestea zicând, i s-au îndreptat grumajii şi faţa i-a venit din spate la loc şi 
ridicându-se din locul său, a îngenuncheat, ridicând mâinile la cer, şi mulțumea 
grăind: „Binecuvântat eşti Hristoase Dumnezeule cel adevărat, care m-ai adus din 
întuneric la lumină prin aceşti sfinţi ai Tăi”, cărora le grăim: 

Bucuraţi-vă, căci prin dragoste şi credință pe împăratul l-aţi câştigat; 

Bucuraţi-vă, căci mult popor atunci s-a îndreptat; 

Bucuraţi-vă, că aflând consătenii de biruinţa voastră, v-au întâmpinat; 

Bucuraţi-vă, fiindcă creştinii se veseleau împreună cu voi slăvind pe Domnul 
Hristos; 

Bucuraţi-vă, căci smerindu-vă mai mult decât ei, laude în inimi l-aţi adus; 
Bucuraţi-vă, căci prin sate din nou voi aţi început a umbla; 

Bucuraţi-vă, căci oameni şi dobitoace prin voi se vindecau; 

Bucuraţi-vă, osârduitori neobosiţi; 

Bucuraţi-vă, tămăduitorilor de toţi iubiţi; 

Bucuraţi-vă, Cosma şi Damiane, Sfinţilor doctori fără de arginţi! 


Condacul 6 

Dorind Hristos sufletele voastre curate, a voit a vă arăta pe voi biruitori asupra lui 
veliar cel ucigător de suflete şi pururi rău făcător, ca astfel şi prin voi să se arate 
nebiruită slava Sa, căruia îi cântăm: Aliluia! 

Icosul 6 

Nesuferind bunul vostru nume, un doctor din părțile acelea, inspirat de cel rău, a 
uneltit uciderea voastră. El, minţind că doreşte a aduna plante de leac, v-a luat la 
munte pe voi, cărora vă cântăm: 

Bucuraţi-vă, căci despărțindu-vă el pe voi, v-a amăgit; 

Bucuraţi-vă, căci, a vă omori, el a voit; 

Bucuraţi-vă, căci deosebit pe voi cu pietre v-a ucis; 

Bucuraţi-vă, căci nevinovaţi pentru Hristos voi v-aţi stins; 

Bucuraţi-vă, că trupurile voastre lângă un izvor au fost ascunse; 

Bucuraţi-vă, căci el arăta limpede inimile voastre bune; 

Bucuraţi-vă, căci cununa muceniciei de la Domnul ați primit; 

Bucuraţi-vă, voi care ca Ştefan, în Ierusalim v-aţi sfârşit; 

Bucuraţi-vă, că la ceruri v-aţi mutat alături de Cel pe care L-aţi slujit; 

Bucuraţi-vă, în Domnul, pe care cu toată inima L-aţi iubit; 

Bucuraţi-vă, gândindu-vă şi la noi cei ce vă cinstim; 

Bucuraţi-vă, rugându-vă pentru noi cei ce de voi ne amintim; 

Bucuraţi-vă, Cosma şi Damiane, Sfinţilor doctori fără de arginţi! 


Condacul 7 

La pomenirea sfinţilor fără de arginţi toţi să alergăm, din inimă curată şi din cu- 
noştinţă lămurită strigând: Bucură-te, doime tămăduitoare a bolilor, căci aţi primit 
de la Dumnezeu darul facerii de minuni, căruia cu voi îi strigăm: Aliluia! 


Icosul 7 

Păzind poruncile Domnului şi prea înţelepţeşte tăind boala iubirii de arginți, 
tămăduiţi neputinţele noastre, căci în dar luând, vă rugăm, în dar daţi-ne nouă celor 
ce cu dragoste în această zi a prăznuirii voastre vă cântăm: 

Bucuraţi-vă, ajutătorii şi tămăduitorii sufletelor celor ce vă iubesc; 

Bucuraţi-vă, cununa laudelor celor ce vă prăznuiesc; 

Bucuraţi-vă, vă aducem de ziua voastră; 

Bucuraţi-vă, este astăzi pentru voi lauda noastră; 

Bucuraţi-vă, voi ce mult L-aţi iubit pe Domnul; 

Bucuraţi-vă, căci aţi cunoscut ce înseamnă omul; 

Bucuraţi-vă, fiindcă sufletele le-aţi prețuit din dragoste pentru lisus; 

Bucuraţi-vă, căci viaţa voastră întreagă l-aţi adus; 

Bucuraţi-vă, stâlpii curcubeului ceresc; 

Bucuraţi-vă, desăvârşire adâncă a omului pământesc; 

Bucuraţi-vă, inimi pline de dar ceresc; 

Bucuraţi-vă, pereche de îngeri ce nouă acum ne slujesc; 

Bucuraţi-vă, Cosma şi Damiane, Sfinţilor doctori fără de arginţi! 

Condacul 8 

Măcar că nu avem dragostea şi credinţa voastră, dar vă rugăm pliniţi silinţa noastră 
a celor ce vă cerem ajutorul, ca prin mijlocirea la tronul lui Dumnezeu, împreună 
cu voi să cântăm acum şi în veacul viitor: Aliluia! 


Icosul 8 

Prin virtuțile cele prealuminate arătându-vă fericiţilor, sălaş Dumnezeiescului şi 
Atotlucrătorului Duh, cu cercetările voastre arătaţi-ne nouă, mănăstirea aceasta, 
casă şi noian de tămăduiri dumnezeieşti, ca mulţumindu-vă să strigăm: 
Bucuraţi-vă, îngeri cereşti şi pământeşti; 

Bucuraţi-vă, voi ce acum sunteţi fericiţi; 

Bucuraţi-vă, căci noi, dorind de voi, vrem să fim miluiţi; 

Bucuraţi-vă, sfeşnice de lumină încântătoare; 

Bucuraţi-vă, încălzitori de cugete şi inimi iubitoare; 

Bucuraţi-vă, rugând pe Domnul pentru a noastră mântuire; 

Bucuraţi-vă, risipitori de patimi din suflete aflate în robie; 

Bucuraţi-vă, voi cei ce v-aţi arătat tuturor luminaţi; 

Bucuraţi-vă, căci de Sfânta Treime aţi fost înălțaţi; 

Bucuraţi-vă, căci noi vă fericim după datorie; 

Bucuraţi-vă, că rugăciunile voastre pentru noi le dorim până în veşnicie; 
Bucuraţi-vă, Cosma şi Damiane, Sfinţilor doctori fără de arginţi! 


Condacul 9 

Toţi să dănţuim duhovniceşte mărind pe Cosma, cugetătorul de Dumnezeu, şi pe 
Damian, pururi rugătorul, doimea cea cinstită care prin fapte bune au slăvit pe 
Stăpânul a toată lumea Dumnezeu, Domnul şi Mântuitorul nostru, cântând: Ali- 
luia! 


Icosul 9 

Veniţi cu credinţă să vedem în ziua de astăzi izvorul care izvorăşte râuri de minuni, 
şi cu veselie împreună Domnului să strigăm: Minunat eşti Dumnezeule, cel ce faci 
negrăite minuni pe pământ prin robi Tăi Cosma şi Damian, cărora le cântăm: 
Bucuraţi-vă, căci astăzi este prăznuirea voastră; 

Bucuraţi-vă, căci şi noi după datorie vă dăruim dragostea noastră; 

Bucuraţi-vă, sfinților doctori fără asemănare; 

Bucuraţi-vă, bolilor noastre dându-le vindecare; 

Bucuraţi-vă, luminătorii Ortodoxiei; 

Bucuraţi-vă, surpătorii mândriei; 

Bucuraţi-vă, trandafiri ai seninătăţii; 

Bucuraţi-vă, fântâni ale vieţi; 

Bucuraţi-vă, că oamenilor le daţi ajutor; 

Bucuraţi-vă, că fiind chemaţi voi veniţi lin şi uşor; 

Bucuraţi-vă, potire îndestulate; 

Bucuraţi-vă, moaşte de sfinţi înmiresmate; 

Bucuraţi-vă, Cosma şi Damiane, Sfinţilor doctori fără de arginţi! 


Condacul 10 

Astăzi împreună se bucură cu noi, doctorilor, întru pomenirea voastră, îngerii, 
dumnezeieştii apostoli, proorocii, cuvioşii şi toți drepţii, împreună cu care intru 
bucurie v-aţi sălăşluit, pentru lume rugaţi-vă Domnului cântând: Aliluia! 


Icosul 10 

Doime dumnezeiască de lumină strălucitoare, cei fără de arginţi, purtători de 
Dumnezeu prea cinstiţi, cereți iertare de greşeli, îndreptare vieţii şi scăpare de toate 
cele rele pentru cei ce vă laudă pe voi totdeauna zicând: 

Bucuraţi-vă, locaşuri curate ale luminii; 

Bucuraţi-vă, torente ale milostivirii; 

Bucuraţi-vă, cascade vărsătoare de har; 

Bucuraţi-vă, căci aveţi dragoste plină de jar; 

Bucuraţi-vă, săgeți pătrunzătoare; 

Bucuraţi-vă, limanuri izbăvitoare; 

Bucuraţi-vă, alungătorii demonilor; 

Bucuraţi-vă, stâlpii desăvârşirilor; 

Bucuraţi-vă, cuptoare încinse ale credinţei; 

Bucuraţi-vă, căci în voi s-a copt pâinea voinţei; 

Bucuraţi-vă, câmpii îmbietoare; 

Bucuraţi-vă, lanuri pline de soare; 

Bucuraţi-vă, Cosma şi Damiane, Sfinţilor doctori fără de arginţi! 


Condacul 11 

Cu picăturile voastre cele de la Dumnezeu lucrătoare, întinăciunea noastră sufle- 
tească o spălaţi şi depărtaţi bolile cele de durere, sfinților, împrăştiind pornirile 
demonilor, ca nişte ocrotitori şi tămăduitori ai noştri, ca împreună cu voi să cântăm 
Domnului: Aliluia! 


Icosul 11 

Cu cununa împărăției Tale Hristoase şi cu stema luminată ai împodobit cu buna 
cuviință pe cei ce au iubit strălucirea cea nemăsurată a frumuseţii Tale. lar credin- 
cioşilor pe aceştia 1-ai arătat făcători de minuni, cărora le cântăm: 

Bucuraţi-vă, vlăstare de virtute înălțătoare; 

Bucuraţi-vă, perle mult strălucitoare; 

Bucuraţi-vă, flori aducătoare de mireasma dintr-o zi senină; 
Bucuraţi-vă, sfinților plini de lumină; 

Bucuraţi-vă, icoane împodobite cu mirul minunilor; 
Bucuraţi-vă, voi mult nevoitorilor; 

Bucuraţi-vă, căci viaţa lui Hristos aţi închinat; 

Bucuraţi-vă, căci voi, Lui negreşit i-aţi urmat; 

Bucuraţi-vă, că poruncile Lui v-aţi sârguit să le-mpliniţi; 
Bucuraţi-vă, voi cei blânzi şi smeriţi; 

Bucuraţi-vă, triluri încântătoare; 

Bucuraţi-vă, primăveri surâzătoare; 

Bucuraţi-vă, Cosma şi Damiane, Sfinţilor doctori fără de arginţi! 


Condacul 12 

Ca doi îngeri strălucitori luminaţi pământul, fund mişcaţi de Duhul Sfânt, o, pur- 
tătorilor de Dumnezeu. Toată făptura înconjurați, pe cei din patul durerilor cer- 
cetând şi din nevoi îi ridicaţi, ca prin voi şi ei să cânte Domnului: Aliluia! 


Icosul 12 

O, cât este de uimitoare această biserică a sfinţilor celor fără de arginţi, către care 
venind voi, săvârşiţi lucruri şi semne înfricoşătoare, tămăduitorilor! Pentru aceasta 
adunându-ne astăzi, vă lăudăm pe voi cu mare glas cântând: 

Bucuraţi-vă, mugurii viței adevărate; 

Bucuraţi-vă, cu sfinţii în cântări neîncetate; 

Bucuraţi-vă, doxologie armonioasă; 

Bucuraţi-vă, de scăpare, a noastră casă; 

Bucuraţi-vă, ochii cei vărsători de lacrimi; 

Bucuraţi-vă, izbăvitori din aprinse patimi; 

Bucuraţi-vă, mană pe pământ căzută şi de oameni culeasă; 

Bucuraţi-vă, călăuzitori spre patria cerească; 

Bucuraţi-vă, vulturii iubirii desăvârşite; 

Bucuraţi-vă, zburători în zări nesfârşite; 

Bucuraţi-vă, Cosma şi Damiane, Sfinţilor doctori fără de arginţi! 


Condacul 13 (de trei ori) 

Măcar că nu suntem vrednici a deschide gurile noastre să cerem milă pentru bolile 
cele sufleteşti şi trupeşti, care s-au abătut asupra noastră din cauza mulţimii fără- 
delegilor făcute. Dar arătându-ne mulţumitori Doamne, căci ne-ai adus până în 
clipa de faţă, împreună cu prea curata Fecioară Maria şi aleşii Tăi Cosma şi Da- 


kkkhkkhkhkkrhkhkhkhkhkhhkkhkikikrhkikikik 


e Xe e e Xe De Xe e e Xe e e e De De e e e e e e De e e e e e e e e XX 


kkkkhkkkhkkhkhkikhkkhrhkkhhkikikihkikihyik 


e Xp e Xe Xe De Xe e e Xe e e Xe e e e Xe e e e e e e e e e e e e e e XX 


mian, Te rugăm şi Te chemăm pe Tine, Duhule al Adevărului, vino şi mângâie 
inimile şi sufletele noastre a celor ce cu dragoste strigăm: Aliluia! 


Icosul 1 

După răsărirea cea trupească a Domnului nostru lisus Hristos, pretutindeni s-a 
auzit că un lucru de mirare viaţa tuturor sfinților mucenici pentru că puterea 
Mântuitorului s-a făcut minunată intru ei. Dintre unii ca aceştia au fost şi sfinții 
tămăduitori Cosma şi Damian, cărora le cântăm: 

Bucuraţi-vă, căci v-aţi născut în Roma cea veche din părinţi evlavioşi; 

Bucuraţi-vă, căci de ei aţi fost învăţaţi să fiți credincioşi; 

Bucuraţi-vă, căci învățând meşteşugul cel doctoricesc aţi tămăduit bolile şi 
neputinţele; 

Bucuraţi-vă, căci milă având, prin punerea mâinilor aţi vindecat suferinţele; 
Bucuraţi-vă, căci de la nimeni nu aţi luat plată pentru tămăduiri; 

Bucuraţi-vă, sfinților compătimitori de suflete aflate în dureri; 

Bucuraţi-vă, că la toate aţi avut împreună ajutător darul lui Dumnezeu; 
Bucuraţi-vă, că pentru EI pe toţi cei din dureri 1-aţi ajutat mereu; 

Bucuraţi-vă, căci numai de o plată aţi avut trebuinţă; 

Bucuraţi-vă, căci doreaţi ca cei suferinzi să se întărească intru credinţă; 
Bucuraţi-vă, voi care nu numai în Roma aţi chemat la Hristos; 

Bucuraţi-vă, că în cetăţi umblând şi miluind, voi aţi fost de folos; 

Bucuraţi-vă, Cosma şi Damiane, Sfinţilor doctori fără de arginţi! 


Condacul 1 

Fără de sfârşit este harul sfinților pe care de la Hristos l-au luat. Pentru aceasta şi 
moaştele lor lucrează neîncetat cu dumnezeiasca putere şi chiar numele lor numai 
fiind chemat, izbăvesc de boli de netămăduit. Prin aceştia Doamne slobozeşte-ne şi 
pe noi de patimile trupeşti şi sufleteşti, ca mulţumind să strigăm: Bucuraţi-vă, 
Cosma şi Damiane, Sfinţilor doctori fără de arginţi! 

Imnografie 


| iulie 


Sfinții Mucenici Doctori fără de arginți 


din Roma 


minuni rugăciuni acatist 
articole canon icoane video 


Condacul Sfinţilor mucenici doctori fără de arginți Cosma şi Damian, din Roma: 
Cei ce aţi primit harul tămăduirilor, daţi sănătate celor ce sunt întru nevoi, mări- 
ților, doctori care sunteţi făcători de minuni şi cu cercetarea voastră, surpaţi seme- 
țuile vrăjmaşilor, tămăduind lumea cu minunile. 


Troparul Sfinţilor mucenici doctori fără de arginţi Cosma şi Damian, din Roma: 
Sfinților cei fără de arginţi şi de minuni făcătorilor, cercetaţi neputinţele noastre. Şi 
ca unii care în dar aţi luat, în dar daţi-ne nouă. 


(Video) Troparul Sfinţilor Mucenici Doctori fără de arginți, Cosma și Damian, din 
Roma - Interpret: Oulia Simeria: 
https://doxologia.ro/tropare/video-sfintii-mucenici-doctori-fara-de-arginti-cosma-damian- 


din-roma-tropar 


zis 5 2 


Slujba Sfinţilor doctori fără de arginți Cosma şi Damian din Roma (| iulie) - frag. 
(pe note): 
https://www.slideshare.net/steaemy 1/slujba-frag/steaemy1/slujba-frag 

Vieţile Sfinţilor - Pătimirea Sfinţilor mucenici Cosma şi Damian, doctorii cei 
fără de arginți 


După răsărirea cea trupească a Domnului nostru lisus Hristos, pretutindeni se 
auzea, ca un lucru oarecare de mirare, de viaţa tuturor sfinţilor mucenici ai lui 
Hristos, pentru că puterea Mântuitorului s-a făcut minunată întru ei. Asemenea este 
de mirare tuturor îndrăzneala cu care ei se împotriveau ighemonilor. 


Dintre unii ca aceia au fost şi aceştia, de care ne este acum cuvântul, Sfinţii 
răbdători de chinuri: Cosma şi Damian, amândoi fraţi după trup. Ei s-au născut 
în Roma cea veche, dintr-un tată şi o maică, şi au crescut în dreapta credinţă. 
Aceştia, învățând meşteşugul doctoricesc, tămăduiau toate bolile şi toate 
neputinţele; căci la toate aveau împreună ajutor darul lui Dumnezeu şi peste câţi 
din oamenii cei ce pătimeau şi din dobitoace îşi puneau mâinile lor, îndată aceia 
se făceau sănătoşi desăvârşit. Ei, bunii tămăduitori, de la nimeni nu luau plată 
pentru tămăduiri; pentru care s-au şi numit doctori fără de arginţi. Numai de o 

lată ca aceasta prea scumpă aveau ei trebuinţă: E 
f,, Hristos] Ei, nu numai în Roma, ci şi prin toate cetăţile dimprejur şi prin Sate 
trecând şi tămăduind pe cei bolnavi, pe mulţi îi întorceau la Hristos. 


Pe lângă darul cel tămăduitor şi prin îndurata dăruire, ei mai făceau şi bine 
popoarelor. Căci, având de la părinţi şi de la strămoşi multe averi adunate şi 

rămase lor, le vindeau şi le împărțeau la săraci şi la cei ce aveau trebuinţă. Astfel, 
hrăneau pe cei flămânzi, îmbrăcau pe cei goi şi arătau spre cei săraci şi lipsiţi de tot 
felul, milă şi îndurare. Când tămăduiau pe cei bolnavi, grăiau astfel către ei: 


crezând, îndată câştigau sănătatea. Şi astfel, în toate zilele întorcându-se mulţi de la 
păgânătatea închinării la idoli, se apropiau de Hristos. 


Sfinţii aceştia doctori aveau petrecere deosebită într-un sat oarecare din hotarele 
Romei, unde erau averile părinților lor. Acolo având adăpostirea lor, i-au luminat 
cu sfânta credinţă pe toţi cei dimprejur. Diavolul însă, nevoind să vadă viaţa lor, 
care strălucea de faptele cele bune, a îndemnat pe nişte slujitori ai lor, ca să meargă 
la împărat, să pârască pe acești nevinovaţi. 


Pe vremea aceea împărăţea în Roma, Carin. Acesta, ascultând pe cei clevetitori, 
îndată a trimis ostaşi în satul acela, ca să prindă pe doctorii cei fără de plată, 
Cosma şi Damian şi să-i aducă înaintea lui la judecată. Mergând ostaşii în satul 
acela şi întrebând de Cosma şi Damian, credincioşii s-au adunat la sfinţi şi-i rugau 
să se ascundă, până ce va trece mânia cea împărătească. Dar sfinţii n-au voit să-i 
asculte pe ei, ci mai mult se sârguiau să iasă de voie la ostaşii care îi căutau, dorind 
cu bucurie să pătimească pentru Hristos. Dar, după ce mai mulți credincioşi s-au 
adunat la ei şi după ce i-au rugat cu lacrimi şi-i îndemnau ca să-şi păzească viaţa 
lor, nu pentru sineşi, ci pentru mântuirea multora, atunci s-au supus lor fără să 
vrea. 


Deci credincioşii, luându-i, i-au ascuns într-o peşteră. Ostaşii, căutându-i 
pretutindeni şi neaflându-i, s-au umplut de mânie şi, prinzând pe nişte bărbaţi 
cinstiţi din satul acela, i-au legat cu lanţuri şi i-au dus la Roma. Înştiinţându-se 
Sfinţii Cosma şi Damian de acest lucru, îndată au ieşit din peşteră şi au alergat 
degrabă în urma ostaşilor. Deci, ajungându-i pe ei pe drum, au zis către dânşii: 


Deci ostaşii, hberându-i pe 
acei bărbaţi, au pus lanţurile pe Sfinții Cosma şi Damian şi i-au dus la Roma, unde 
au fost păziţi până a doua zi. 


A doua zi, împăratul a şezut la obişnuita judecată înaintea poporului care venise la 
locul de privelişte. Şi, punând înainte pe Sfinţii Cosma şi Damian, a început a vorbi 
către ei cu glas mare, zicându-le: "Voi sunteţi cei ce vă împotriviţi zeilor părinţilor 
noştri şi tămăduiţi bolile între oameni şi între dobitoace fără de plată, cu oarecare 

meşteşug de vrăji, amăgind prin aceasta poporul cel prost, ca să se depărteze de 
zei şi de legile părinteşti? Măcar acum, întorcându-vă de la a voastră rătăcire, 
ascultați sfatul meu cel bun şi, apropiindu-vă, aduceți jertfă zeilor, care îndelung 
v-au răbdat pe voi până acum. Căci, făcându-li-se strâmbătate de către voi, nu v- 
au răsplătit rău pentru rău, cu toate că puteau să vă răsplătească; dar au răbdat, 
aşteptând întoarcerea voastră către ei”. 


Sfinţii cei plăcuţi ai lui Hristos, ca şi cu o gură răspunzând către împăratul, au 
grăit: "Noi pe nici un om nu l-am înşelat, nici nu ştim de vrăji, nici am făcut 
vreun rău cuiva, ci tămăduim bolile cu puterea Mântuitorului nostru lisus 
Hristos, precum Acela ne-a poruncit, zicând: Pe cei bolnavi tămăduiţi, pe cei 
leproşi curăţiţi. Aceasta o facem fără plată, de vreme ce Mântuitorul a poruncit, 
zicând: În dar aţi luat, în dar daţi. Noi nu avem trebuinţă de averi, ci căutăm 
mântuirea sufletelor omeneşti şi Sslujim neputincioşilor şi săracilor ca Însuşi lui 
Hristos. Acela socoteşte îngrijirile cele făcute pentru dânşii, ca Lui, zicând către 
bunii dătători: Flămând am fost şi Mi-aţi dat să mănânc; am însetat şi M-aţi 
adăpat; am fost gol şi M-aţi îmbrăcat. Aceste porunci ale Lui ne sârguim a le 
împlini, aşteptând ca să luăm de la Dânsul plată în viaţa cea fără de sfârşit a 
Împărăţiei Cerului. Zeilor închipuiţi de tine, nicidecum nu voim să le Slujim; tu 
şi ai tăi Slujiţi-le lor, pentru că noi ştim cu adevărat că aceia nu sunt dumnezei. 
De voieşti, împărate, noi îţi punem înainte un Sfat bun; adică să cunoşti pe Unul 
şi adevăratul Dumnezeu, Făcătorul tuturor, care răsare soarele Său peste cei răi 
şi peste cei buni şi plouă peste cei drepţi şi peste cei nedrepţi. Pentru trebuinţa 
noastră şi spre slava numelui Său cel mare, Aceluia să-i Slujeşti, depărtându-te 
de idolii cei nesimţitori şi fără suflet!" 


Atunci împăratul Carin a zis către dânşii: "Nu v-am chemat să grăiți filosofii, ci să 
aduceţi jertfă zeilor!" 


Sfinţii au răspuns: "Noi aducem Dumnezeului nostru jertfă fără de sânge 
sufletele noastre, celui ce ne-a izbăvit din cursele diavolului şi a dat pe Fiul Său 
Unul Născut pentru mântuirea lumii. Acel Dumnezeu este nezidit, ziditor al 
tuturor; pe când zeii tăi Sunt nişte scorniri omeneşti şi Sunt făcuţi de mâini 
omeneşti. De n-ar fi fost între oameni meşteşugul de a face pe zei, voi n-aţi fi 
avut la ce să vă închinaţi”. 


Carin a zis: "Nu batjocoriţi pe veşnicii zei, ci mai ales, apropiindu-vă, să vă 
închinaţi lor cu jertfe, mai înainte de a primi muncile ce vă aşteaptă!" 

Atunci robii lui Hristos, umplându-se de Duhul Sfânt, au zis: 


Sfinţii,zicând acestea, îndată faţa lui Carin s-a schimbat şi s-a întors la spate, iar 
grumajii lui i s-au sucit, încât nu putea să-i mai întoarcă; deci, nimeni nu putea să-i 
ajute cu ceva. Astfel el şedea pe scaun, având grumajii şi faţa întoarsă, iar poporul 
care privea la el, striga cu glas mare: "Mare este Dumnezeul creştinilor şi nu este 
alt Dumnezeu afară de Dânsul!" Dintru acea vreme mulţi au crezut în Hristos şi au 
rugat pe sfinţii doctori să-l tămăduiască pe împărat. Chiar şi împăratul singur se 
ruga către dânşii, zicând: "Acum ştiu cu adevărat că sunteţi robi ai adevăratului 
Dumnezeu. De aceea mă rog către voi ca, precum aţi tămăduit pe mulți, aşa să mă 
tămăduiţi şi pe mine, căci şi eu cred că nu este alt Dumnezeu afară de Dumnezeul 
propovăduit de voi, care a făcut cerul şi pământul!" 


Atunci sfinţii au zis către dânsul: 


Împăratul, auzind aceasta, a zis cu glas mare: "Cred în Tine, Doamne lisuse 
Hristoase, Dumnezeul cel adevărat, miluieşte-mă pe mine şi nu pomeni neştiinţa 
mea cea dintâi!" Aceasta zicând împăratul, 1 s-au îndreptat grumajii, asemenea şi 
faţa i-a venit la loc precum a fost mai înainte. Apoi, sculându-se din locul său, şi-a 
ridicat ochii spre cer şi, înălțându-şi mâinile, a dat mulţumire lui Dumnezeu 
împreună cu tot poporul, zicând: "Bine eşti cuvântat Hristoase, Dumnezeul cel 
adevărat, care m-ai adus din întuneric la lumină prin aceşti sfinţi ai Tăi!" Astfel 
tămăduindu-se, împăratul a cinstit pe Sfinţii doctori Cosma şi Damian şi i-a liberat 
pe ei cu pace; iar ei, plecând din Roma, s-au dus în satul lor. 


Locuitorii satului acela şi cei de primprejur, auzind toate cele ce se făcuseră în 
Roma, au ieşit în întâmpinarea plăcuţilor lui Dumnezeu şi i-au primit cu bucurie, 
veselindu-se şi slăvind pe Stăpânul Hristos. Dar sfinții, după obiceiul lor, iarăşi 
umblau primpre-jurul cetăților şi prin sate, tămăduind neputinţele şi luminând 
poporul cu sfânta credinţă, apoi iarăşi se întorceau în satul lor. 


Dar vrăjmaşul diavol, neputând prin meşteşugirea sa cea dintii să piardă dintre cei 
vii pe aceşti sfinţi, a scornit un alt meşteşug. In părțile acelea era un doctor slăvit, 
de la care aceşti oameni preaminunaţi învăţaseră meşteşugul doctoricesc. Pe acela 

vrăjmaşul l-a îndemnat să-i ucidă pe sfinţi, deoarece nu putea suferi slava lor cea 
bună. Deci acel doctor, chemând pe sfinţi la dânsul prin înşelăciune, i-a luat la un 
munte ca să adune buruieni pentru doctorii, dar în inima lui avea gândul lui Cain. 
De aceea, ducându-i pe ei departe, a rânduit ca deosebit fiecare să adune buruieni. 
Astfel, pândind mai întâi asupra unuia, l-a ucis cu pietre; apoi şi pe celălalt. După 
aceea, luând trupurile lor, le-a ascuns lângă un izvor de apă ce era în apropiere. 


Astfel sfinţii răbdători de chinuri ai lui Hristos, doctorii cei fără de plată, Cosma şi 
Damian, şi-au luat sfârşitul vieţii şi s-au învrednicit de cununile mucenicești de la 
Hristos Domnul şi Mântuitorul nostru, căruia, împreună cu Tatăl şi Sfântul Duh, | 
se cuvine cinstea şi slava, acum şi pururea şi în vecii vecilor. Amin. 

Sinaxar - Pomenirea Sfinţilor mucenici şi doctori fără de arginţi, Cosma şi 
Damian, cei ce s-au săvârşit la Roma 


In această lună (iulie) în ziua întâia, pomenirea Sfinţilor mucenici şi doctori 
fără de arginţi, Cosma şi Damian, cei ce s-au săvârşit la Roma. 


Aceşti sfinţi au trăit în marea cetate a Romei în zilele împăratului Carin, şi erau 
frați, iar cu meşteşugul doctori, vindecând nu numai oameni, ci şi dobitoace. [i 
cereau ca plata de la cei ce se lecuiau doar credinţa şi mărturisirea în Hristos, şi 
nimic altceva. Fund ei pârâi la împăratul, că fac vindecările cu meşteşug 
fermecătoresc, şi nevrând să se lepede de Hristos, ci mai vârtos încă şi pe împăratul 
Carin l-au mântuit din păgânătate, fiind tămăduit de dânşii. Căci acesta, 
spăimântându-i cu grele chinuri, i s-au desfăcut grumajii de i s-a întors obrazul la 
spate. Şi pentru aceasta cei ce se aflaseră acolo au crezut în Hristos. pe care şi 
împăratul cu toţi ai casei lui L-a mărturisit. Atunci împăratul a liberat pe sfinți, 
trimiţându-i cu cinste la locul lor. 


După aceea dascălul lor, cel ce i-a învăţat meşteşugul doctoriei, pizmuindu-i şi 
luându-i, s-a suit cu dânşii într-un munte făcându-se a merge ca să culeagă ierburi 
de leacuri. Şi acolo sculându-se i-a ucis cu pietre. 

Arhid. Ştefan Sfarghie - Sinaxar - Sfântul ierarh Leontie de la Rădăuţi; Sfinţii 
mucenici, doctori fără de arginţi şi făcători de minuni Cosma şi Damian, cei 
din Roma 


Sfântul Leontie s-a născut în sec. al 14-lea în Rădăuţi. A fost tuns în monahism cu 
numele Lavrentie la Mănăstirea Bogdana, iar mai târziu s-a retras la o sihăstrie în 
Valea Putnei, unde a avut mulţi ucenici. 


În anul 1402, în timpul domnitorului Alexandru cel bun, este ales episcop al nou 
înfiinţatei eparhii a Rădăuţilor, unde a păstorit făcând milostenie şi împărtăşind 
povăţuiri tuturor. 


S-a retras la bătrâneţe din scaunul episcopal şi a mers la schitul pe care-l înte- 
meiase. Inainte de moarte a cerut să fie tuns schimnic, luând numele Leontie. 


Sfintele sale moaşte se află în biserica Mănăstirii Bogdana din Rădăuţi. 


ie e se 


Tot astăzi pomenim pe Sfinţii mucenici, doctori fără de arginți Cosma şi Damian, 
care erau din cetatea Romei şi au trăit în zilele împăratului Carin (283-285), fiind 

frați după trup. Erau doctori şi vindecau fără plată, când au fost judecaţi de 
prigonitori pentru credinţa lor creştină. 


Eliberaţi la scurt timp, au fost omorâţi cu pietre de dascălul păgân care îi învățase 
medicina şi care nu le putea răbda slava pe care o aveau aceştia de la oameni 
pentru bunătatea lor. 

lulian Dumitraşcu - Calendar ortodox - Sfântul ierarh Leontie de la Rădăuţi; 
Sfinţii mucenici doctori fără de arginţi Cosma și Damian, cei din Roma 


Sfântul Leontie s-a născut în secolul al XIV-lea, în Rădăuţi, din părinţi creştini 
dreptmăritori. De tânăr a intrat în cinul monahal la Mănăstirea Bogdana din 
Rădăuţi, primind numele de Lavrentie. 


Mai târziu, s-a retras în sihăstrie, pe Valea Putnei, unde se nevoiau mulți călugări 
îmbunătăţiţi, care l-au îndrumat în viaţa duhovnicească. În jurul lui s-au adunat 
mulți ucenici. Pentru aceasta cuviosul Lavrentie a întemeiat schitul Laura (Lavra) 
care va deveni cunoscut cu numele de Schitul lui Lavrentie, prima sihăstrie cuno- 
scută din nordul Moldovei. 


Cuviosul Lavrentie a devenit apoi egumen al acestei obşti monahale în creştere. 
Potrivit tradiţiei, la acest schit avea să se aşeze mai târziu şi Sfântul Daniil 
Sihastrul, sub povăţuirea egumenului Lavrentie. 


În anul 1402, domnitorul Alexandru cel bun (1400-1432) întemeiază Episcopia 
Rădăuţilor. Astfel, biserica Mănăstirii Bogdana a devenit catedrală episcopală. 
Cuviosul Lavrentie, fiind cunoscut de domnitor, cler şi mitropolitul Sucevei, a fost 
ales ierarh al noii Episcopii. 


Deşi nu îşi dorea aceasta, el a primit hotărârea cu smerenie, lăsând în locul său, ca 
egumen al schitului Laura, pe cuviosul Daniil Sihastrul, ucenicul său. 

Ca episcop al Rădăuţilor, Lavrentie a rămas om al rugăciunii şi al dragostei de 
aproapele, făcând milostenie şi împărtăşind povăţuiri şi cuvinte de mângâiere 
tuturor. 


Ajuns la bătrâneţe, s-a retras din scaunul episcopal şi a mers la schitul pe care îl 
întemeiase, nevoindu-se mai departe în pustnicie. 


Pentru râvna sa duhovnicească, episcopul Lavrentie a ajuns la măsura desăvârşirii, 
fiind binecuvântat cu darul înainte-vederii şi cu cel al vindecărilor. Cunoscându-şi 
mai dinainte sfârşitul său, el a cerut să fie tuns în chipul schimniciei, primind 
numele de „schimonahul Leontie”. 


Chemându-i la el apoi pe toţi fraţii şi ucenicii, şi-a luat rămas-bun de la obşte, apoi 
şi-a dat cu pace sufletul în mâinile Domnului. A fost înmormântat de ucenicii săi în 
biserica din lemn a schitului Laura, ctitoria sa. 

La mormântul lui veneau mulţi credincioşi să se închine, iar acolo se săvârşeau şi 
multe vindecări de boli. La auzul acestor vindecări, credincioşii şi clerul Episcopiei 
de la Rădăuţi au cerut mitropolitului Moldovei binecuvântare ca să strămute 
sfintele moaşte ale Sfântului ierarh Leontie în catedrala episcopală. 


Mitropolitul Moldovei a încuviinţat, astfel că sfintele moaşte au fost aduse în 
catedrala din Rădăuţi şi aşezate în partea dreaptă a naosului. Şi aici veneau zilnic 
mulţi credincioşi şi primeau vindecare de boli şi ajutor în necazuri. 


În anul 1639, oraşul Rădăuţi a fost jefuit de o ceată de tâlhari veniţi de dincolo de 
hotarele de nord ale Moldovei. În vremea acestei năvăliri au fost ascunse moaştele 
Sfântului ierarh Leontie şi n-au mai fost găsite multă vreme. O parte din ele au fost 
redescoperite la sfârşitul secolului trecut. 


Sfântul Sinod al Bisericii Ortodoxe Române a hotărât în anul 1992 să cinstească 
aşa cum se cuvine pe Sfântul Leontie de la Rădăuţi, înscriindu-l în rândul Sfinţilor, 
cu zi de prăznuire la 1 iulie. 


Moaştele Sfântului ierarh Leontie au fost puse în raclă şi aşezate în biserica 
Mănăstirii Bogdana din Rădăuţi, unde aduc şi astăzi duhovnicească mângâiere şi 


ajutor de sus, celor ce cheamă cu credinţă şi evlavie pe Sfântul Leontie. 


Pentru rugăciunile lui, Hristoase Dumnezeule, miluieşte-ne pe noi. Amin. 

Sfinţii Cosma şi Damian, frați după trup, s-au născut în Roma şi au trăit în secolul 
al IV-lea. Ei au fost crescuţi în buna credință creştinească de către mama lor 
Teodota. 


k 


Tatăl lor era păgân, iar mama lor, Teodota, era creştină. Rămasă văduvă, mama 1-a 
învăţat pe frații Cosma şi Damian să-şi iubească aproapele. Au studiat la școli 
vestite și au devenit doctori iscusiţi, vindecând oameni şi animale, fără să pri- 
mească plată pentru munca lor. Singura lor plată era ca cel tămăduit să creadă în 
Hristos, de la care venea tămăduirea. 


Pe lângă darul vindecărilor, făceau bine tuturor deoarece își vindeau averile moş- 
tenite şi le împărțeau săracilor, hrăneau pe cei flămânzi, îmbrăcau pe cei goi, şi tot 
felul de milă şi de îndurare arătau spre cei săraci şi lipsiţi. 


Atunci când vindecau pe cei bolnavi le spuneau acestora: „Noi numai mâinile le 
punem pe voi, iar cu puterea noastră nimic nu putem să facem, ci pe toate le 
lucrează tăria cea atotputernică a lui Hristos, Unuia adevăratului Dumnezeu, întru 
Care de veţi crede cu neîndoire, îndată sănătoşi veţi fi,,. Și aceia crezând, câștigau 
sănătate. Şi aşa în toate zilele întorcându-se mulţi de la păgânătatea închinării de 
idoli, se apropiau de Hristos. 

Săvârşind multe minuni în numele lui Dumnezeu li s-a dus vestea în toată zona. 
Mergând în satul natal, au fost primiţi cu bucurie deoarece locuitorii de aici au 
auzit de minunile şi tămăduirile făcute de acești sfinţi, în numele lui Dumnezeu. 


În acest sat se afla un doctor de la care Sfinţii Cosma şi Damian au învăţat ştiinţa 
medicinii, însă văzând slava de care se bucurau cei doi acesta a căzut în păcatul 
invidiei fapt pentru care i-a chemat să strângă împreună plante medicinale și, fiind 
în loc pustiu, i-a ucis. Astfel cei doi au primit moarte mucenicească. 


Mai multe mănăstiri, biserici și capele de spital au hramuri închinate celor doi 
sfinți tămăduitori. 


La Institutul Clinic Fundeni se sărbătoresc ocrotitorii bisericii, precum şi la 
Spitalul Clinic de boli infecțioase şi tropicale „Dr. Victor Babeş”. 


Mai sunt sărbătoriți la Biserica „Sfinților Doctori fără de arginți Cosma şi Damian” 
din incinta Spitalului „Schuller” din Ploieşti, precum biserica de la Maternitatea 
Bucur sau la capela primei maternități din Bucureşti, care se află în incinta 
Maternităţii Filantropia. 


Capela a fost înființată deodată cu spitalul, în anul 1813, datorită donațiilor 
boierilor, clericilor, negustorilor şi din veniturile mănăstirilor Arnota și Govora. De 
asemenea, a contribuit şi doctorul în medicină şi filosofie Constantin Caracaş. 
Maternitatea de la Filantropia a fost înfiinţată în 1881-1883, prima și singura 
maternitate din Bucureşti la acea vreme. 


Parohia „Acoperământul Maicii Domnului” - Titan are al doilea hram închinat 
Sfinților mucenici, doctori fără de arginți, Cosma şi Damian. 

Sfântul Nicolae Velimirovici - Proloagele de la Ohrida — Pomenirea Sfinţilor 
Cosma şi Damian 


Sfinţii Cosma şi Damian au fost doctori fără de arginţi şi făcători de minuni. Ei s- 
au născut la Roma şi au fost fraţi de sânge, botezați de mici şi crescuţi în credinţa 
creştină. 


Ei au fost dăruiți de Duhul Sfânt cu puterea de a vindeca oamenii şi chiar şi ani- 
malele din gospodăriile lor de toate bolile şi neputinţele, de obicei doar prin pune- 
rea mâinilor. Ei nu cereau răsplată pentru munca lor, ci doar credinţa în lisus Hri- 
stos Dumnezeu de la cei pe care îi vindecau. 


Ei au împărțit cu milostivire săracilor şi nevoiaşilor marea lor avere moştenită de la 
părinţi, în timpul acela pe tronul Romei se afla împăratul Galeriu. Dar încă înainte 
de a urca acesta pe tron cei doi fraţi au fost legaţi şi întemnițați de persecutorii 
creştinilor. 


Judecându-i multă vreme, Galeriu le-a poruncit să se lepede de Hristos şi să aducă 
jertfe idolilor. 


Sfinții Cosma şi Damian nu numai că nu s-au supus nelegiuitei porunci, ci încă 1- 
au sfătuit să se lepede el de mincinoşii idoli şi să îl recunoască pe Unul şi Ade- 
văratul Domnul Dumnezeu. 

După ce Sfinţii Cosma şi Damian au făcut o minune chiar asupra împăratului, căci 
l-au vindecat de o infirmitate gravă, împăratul şi-a proclamat credinţa în Hristos şi 
i-a eliberat pe Sfinţii fraţi cu pace. 


Ei au continuat să-L slăvească pe Dumnezeu şi să vindece bolnavii, fiind slăviţi la 
rândul lor din toate părţile de popor. 


Invidios pe slava lor, un anume doctor, care mai demult le fusese lor dascăl de me- 
dicină, i-a ademenit într-un munte, sub pretextul culegerii de ierburi de leac şi i-a 
omorât cu pietre. Ei au luat cu cinste mucenicia pentru credinţa lor la anul 284. 


Pomenirea lor a rămas veşnică în Biserica lui Hristos de pe pământ, iar sufletele lor 
s-au strămutat în locaşurile cele cereşti ale veşnicei Impărăţii, în care se veselesc 
întru bucuria vieţii celei neîmbătrânitoare. 

Sfinţii doctori fără de arginţi, Cosma şi Damian Romanii (1 iulie) 


Gat MILITSIS 
SFINȚI BOCORI 
FĂRĂ BG ARGINII | 


SINAXARELE LOR ȘI PARĂELISUL 


Tropar: Veniţi, credincioşilor, să-i lăudăm cu osârdie pe Sfântul Cosma cel viteaz 
şi pe dumnezeiescul Damian, care îi tămăduiesc pururea şi-i întăresc pe cei care 
aleargă la ajutorul lor! 


fe 2 ie 
La 1 iulie, sfânta noastră Biserică îi sărbătoreşte pe doi mari sfinți ai ei, Sfinţii 
doctori fără de arginţi, Cosma şi Damian romanii. 


Sfinţii Cosma şi Damian s-au născut şi au trăit la Roma, pe vremea împăraţilor Ca- 
rin ! şi Numerian. Religia revelată a dulcelui lisus i-a atras de timpuriu, şi după ce 
au fost catehizaţi 7, cei doi fraţi s-au botezat şi s-au alăturat turmei celei raţionale a 
veşnicului Învățător. 


Marea lor iubire pentru Domnul şi pentru „fraţii cei „prea mici" ai Săi, i-a în- 
demnat să înveţe medicina. Meşteşugul doctoricesc i-a ajutat să intre în legătură cu 
o mulțime de oameni suferinzi. Pentru fiecare aveau şi un cuvânt de mângâiere, pe 
lângă vindecarea propriu-zisă. Prin discuţiile pe care le deschideau cu compatrioții 
lor păgâni, Sfinţii Cosma şi Damian le făceau cunoscută credinţa creştină. Bol- 


' Marcus Aurelius Carinus Auirustus sau Carin a domnit între 282-285. (n.trad. ) 
2 4u fost învăţaţi catehismul (învăţătura de credinţă ortodoxă). (n.trad.) 

navilor, care alergau la ei pentru a-şi redobândi sănătatea, le spuneau că nu ei îi vor 
tămădui, ci Domnul lisus Hristos, Marele Doctor. Le explicau că e necesar să crea- 
dă în Hristos şi să se boteze pentru a se însănătoşi, iar bolnavii dădeau crezare spu- 
selor lor, se botezau şi odată cu vindecarea trupului primeau şi tămăduirea sufle- 
tului. Deveneau membri ai Bisericii şi ostaşi ai lui Hristos. 


Cum e şi firesc, o asemena lucrare înalta şi bineplăcută Domnului avea să fie de- 
făimată de către cei vicleni şi pizmuitori. Oamenii răuvoitori s-au dus la împăratul 
Carin şi au minţit spunându-i că „fraţii Cosma şi Damian îi vindecă pe bolnavi cu 
arta vrăjitoriei”. Carin a poruncit atunci să fie arestaţi şi aduşi în faţa lui. 


Când au aflat asta, sfinții s-au dus singuri la palat şi s-au înfățişat înaintea împăra- 
tului. Acesta a încercat să-i convingă să se lepede de credinţa creştină şi să se în- 
toarcă la credinţa idolească. 


lată cum ne descrie hagiograful rezultatul discuţiei lor cu împăratul: „nu numai că 
aceştia nu s-au lepădat de Hristos, dar l-au convins şi pe împăratul Carin să renunţe 
la nelegiuirea lui întrucât şi lui i-a fost dat să fie vindecat de către sfinți. Şi anume, 
când împăratul a început să-i iscodească cu întrebări şi să-i amenințe că-i va ucide 
dacă nu se leapădă de Hristos, a întervenit justiţia divină şi 1 s-a sucit lui Carin faţa 
la spate, spre coloana vertebrală, iar sfinţii l-au tămăduit de această neputinţă”. 


Minunea respectivă i-a deschis împăratului ochii sufletului şi prin urmare, a pără- 
sit întunericul şi a îmbrăţişat credinţa cea adevărată, pe care până atunci o com- 
bătuse, prigonindu-i pe creştini. 


Văzându-se din nou liberi, cei doi fraţi şi-au continuat lucrarea lor cea bineplăcută 
Domnului. Însă diavolul, care urăşte binele, nu s-a liniştit după înfrângerea suferită 
şi a pus stăpânire pe doctorul de la care sfinţii învăţaseră medicina. 


Acesta nu se împăca cu ideea că ucenicii lui îl trecuseră în meşteşugul doctoricesc. 
Observa cât de neputincios este, întrucât pe unii bolnav nu-i putea ajuta cu nimic, 
şi asta în vreme ce Cosma şi Damian, chemând numele lui lisus Hristos, izbuteau 
să-1 tămăduiască până şi pe cei muribunzi. 

Patima cea diavolească invidia „care nu-i cruţă nici pe cei desăvârşiţi” l-a împins 
spre crimă. Când diavolul cucereşte o ambrazură ” a sufletului nostru, lansează de 
acolo atacuri ca să cucerească întreaga fortăreață (a sufletului nostru) şi să ne con- 
ducă la cele mai teribile căderi şi la cele mai dezgustătoare păcate. 


Deci, vicleanul şi pizmaşul dascăl i-a invitat pe cei doi frați doctori să culeagă 
împreună cu el nişte ierburi de leac. Şi, cu acel prilej, sprijinit de alți doctori care 
nutreau aceleaşi gânduri ca şi el, i-a ucis cu pietre. 


Îngerii au luat sufletele lor sfinte, împodobite cu fapte de iubire, şi le-au înălțat la 
tronul Dreptului Judecător, de la care Sfinţii Cosma şi Damian au primit cununa 
cea veşnică şi neveştejită a sfinţeniei. 


Biserica noastră i-a trecut în ceata Sfinţilor doctori fără de arginţi, iar creştinii au 
înălţat mănăstiri şi biserici deosebit de frumoase, cu hramul lor , unde vin în număr 
mare credincioşii ca să le ceară sprijinul. 


Sfinţii Cosma şi Damian îi ajută pe toţi cei care se apropie de ei cu credinţă şi cu 
sufletul curăţat prin Taina Spovedaniei. 


(Extras din cartea: Gheorghe Militsis - Sfinţii doctori fără de arginţi - Sina- 
xarele lor şi paraclisul) 


* Ambrazură = Deschizătură practicată în pereții unei fortificatii pentru a permite tragerea cu 
armele de foc. Aici termenul „ambrazură” e folosit în sens metaforic, sufletul uman fiind com- 
parat cu 0 fortăreață, (n. trad.) 

Nicolae Pintilie - De ce Sfinţii Cosma şi Damian sunt numiţi „doctori fără de 
arginţi”? 


Primele rugăciuni creştine rămase de la Sfinţii apostoli şi folosite în cultul liturgic 
încă din primul secol vorbesc despre Taina Sfintei Împărtăşanii, ca fiind „medi- 
camentul nemurii”. În acest context, Însuşi Mântuitorul lisus Hristos a fost numit 
„doctorul trupurilor şi al sufletelor”, aşa cum auzim în rugăciunile de la Taina 
Sfântului Maslu. Dacă spiritualitatea creştină a pus mereu accentul pe partea 
sufletească şi pe vindecarea de patimi, nici trupul nu a fost lăsat deoparte. 


Biserica a avut dintotdeauna rugăciuni care fac referire şi la vindecarea trupească. 
Mai mult, în istoria Sfintei Biserici au existat sfinți care au fost numiţi „doctori fără 
de arginți”. 


Cei mai cunoscuţi sunt Sfinții Cosma și Damian, trăitori la Roma la sfârşitul 
secolului al III-lea, pomeniţi fiind de sinaxarul Bisericii Ortodoxe în ziua de 1 
iulie. Crescuţi în credinţa creştină, cei doi tineri romani au frecventat şcolile 
timpului, dobândind de la Dumnezeu ştiinţa tămăduirii trupeşti şi sufleteşti. Au 
îmbinat în mod minunat ştiinţa vremii cu credinţa în Mântuitorul Hristos. „Aceştia, 
deprinzându-se la meşteşugul doctoriei, toate bolile le tămăduiau cu lucrarea. Căci 
aveau împreună ajutător lor întru toate pe darul Unuia Dumnezeu, şi peste câţi din 
oamenii cei ce pătimeau şi din dobitoace îşi puneau mâinile lor, îndată aceia se 
făceau sănătoşi desăvârşit. lar bunii tămăduitori de la nimeni nu luau plată pentru 

tămăduiri, de aceea au fost numiţi şi doctori fără de plată, căci numai de o plată ca 
aceasta prea scumpă aveau trebuinţă de la cei ce se tămăduiau, ca să creadă întru 
Hristos. Şi nu numai în singură Roma, ci şi prin cetățile dimprejur şi prin sate 
mergând, şi pe cei bolnavi tămăduindu-i, pe mulți îi întorceau la Hristos”, aflăm 
din Sinaxarul zilei. 


Rugăciune şi milostenie, Sfinţii Cosma şi Damian au rămas în istoria Bisericii 
drept „doctori fără de arginți” - ca unii care au ştiut să împartă dragoste, credință și 
vindecare. 

Pr. Eugeniu Rogoti - Sfinţii Cosma şi Damian, modele de doctori creştini 


În data de 1 iulie, Biserica săvârşeşte pomenirea Sfinţilor doctori fără de arginţi 
Cosma şi fratele său, Damian. Originari din Roma antică, aceştia practicau medi- 
cina şi îi ajutau pe oamenii din jurul lor fără să pretindă ceva în schimb, după 
cuvântul Mântuitorului. Din invidie, nişte vrăjitori i-au dat pe mâna autorităţilor 
care prigoneau creştinii şi astfel au fost martirizaţi. 


Sfinţii Cosma şi Damian sunt şi astăzi modele de doctori creştini care inspiră multe 
generaţii în săvârşirea cu responsabilitate a acestei meserii care necesită multă 
abnegaţie. 


În tradiţia bisericească au fost mai multe perechi de doctori fără de arginţi cu 
aceste nume, localizaţi diferit. 


În data de 1 iulie săvârşim pomenirea Sfinţilor Cosma şi Damian, care erau doi 
frați din Roma şi practicau medicina. Cu toate acestea, versiunea „din Asia” a vieţii 
Sfinților Cosma şi Damian a fost considerată de cercetători cea originală, de la 
aceasta pornind apoi şi alte variante ale vieţii lor, cu localizare diferită. 

Varianta asiatică a vieţii Sfinţilor Cosma şi Damian vorbeşte despre o femeie 
evlavioasă, pe nume Teodota, care avea doi fii, Cosma şi Damian. Aceştia au fost 
educați în credinţa creştină, iar Dumnezeu i-a înzestrat cu minte ageră ca să înveţe 
meşteşugul vindecării trupurilor. Veneau la ei pentru vindecare mulţi bolnavi şi ei 
îi ajutau, tratându-i fără a lua bani în schimb. De asemenea, Cosma şi Damian 
tratau şi animalele tot fără plată. 


2 o e 


Odată, ei au vindecat o bolnavă incurabilă, pe nume Paladia, care în semn de mul- 
ţumire a venit la Damian să-i aducă trei ouă, zicând: „Primeşte acest mic dar în 
numele Sfintei Treimi”. Auzind numele Sfintei Treimi, Damian nu a îndrăznit să 
refuze plata. Însă Cosma, aflând cele întâmplate, a gândit că fratele lui a încălcat 
jurământul pe care-l dăduseră amândoi şi a fost atât de mâhnit, încât a spus că nu 
vrea să fie înmormântat alături de fratele lui. Numai că Damian a murit mai înainte 
şi, după moartea celui de-al doilea frate, Cosma, creştinii nu ştiau ce se facă, ţinând 
minte testamentul aceluia. 


Atunci s-a întâmplat o minune. De oameni se apropie o cămilă vindecată odinioară 
de Damian de rabie şi dădu de înţeles că fraţii trebuie să fie împreună după moarte. 
Oamenii au priceput că Damian luase plată de dragul lui Dumnezeu, nu pentru 
iubirea de arginţi. Astfel, sfintele moaşte au fost aşezate împreună în Thereman din 
Mesopotamia. Această istorisire o redă Simeon Metafrastul în secolul al 10-lea. 


Ro 2 


Tot de Thereman sunt legate două minuni de după moarte ale fraților sfinți. 


Un oarecare ţăran care trăia în cetate a adormit în câmp şi în gură îi intră un şarpe. 
În ziua următoare, şarpele începu să-l chinuie pe bietul om, dar nimeni nu-l putea 
ajuta. Omul merse atunci la mormântul lui Cosma şi al lui Damian şi ceru ajutor. 
Sfinţii au făcut în aşa fel încât el adormi, apoi şarpele ieşi pe gură cu capul înainte, 
încât toţi cei de faţă se minunară, slăvind pe Dumnezeu. 


Altă dată, un om pe nume Malhus, care venea des la biserica ridicată lângă mor- 
mântul sfinților din Thereman, a adus-o acolo pe soţia lui, spunându-i că el va fi 
plecat în călătorie, dar o va lăsa în grija doctorilor fără de arginţi. Când va vrea să o 
ia de acolo, îi va trimite un semn. La scurt timp, acel semn veni printr-o cunoştinţă 
a acelui bărbat, dar în chip viclean. Femeia îl puse să jure pe om că este trimis de 
soţul ei şi plecă după acela care într-un loc pustiu voia să o ucidă. Femeia s-a rugat 
atunci Sfinților Cosma şi Damian, care au apărut aievea în faţa lor, înfricoşând 

criminalul. Femeia veni apoi acasă, condusă de sfinţi, care au dispărut după ce ea 
era în siguranţă. 
&&& 


Tradiţia romană a vieţii Sfinților Cosma şi Damian vorbeşte despre frații Cosma şi 
Damian, care erau doctori ambulanți. Unii oameni invidioşi pe darul lor i-au pârât 
autorităţilor că sunt creştini şi vrăjitori, fapt pentru care ei au fost prinşi şi judecaţi. 
La judecată, fraţii au mărturisit credinţa lor şi au spus că zeii păgâni sunt falşi, 
forțând statuile să recunoască acest lucru cu glas de om. La auzul acestor lucruri, 
autoritățile i-au lăsat să plece pe cei doi. Totuşi, la întoarcerea acasă, fraţii Cosma 
şi Damian au fost ucişi de vraciul invidios care-i pârâse şi care fusese odinioară 
învățătorul lor în arta vindecării trupurilor. Astfel, conform acestei tradiţii, moartea 
Sfinților Cosma şi Damian ar fi fost în jurul anului 285. 


Mai există şi o versiune arabă, mai puţin cunoscută, a vieţii Sfinților Cosma şi 
Damian. 


În secolul al 6-lea, cinstirea acestor doi sfinţi doctori era răspândită deja larg în 
Mesopotamia, Egipt, Grecia, Galia şi Italia. Părticele din sfintele lor moaşte se 
aflau în multe cetăţi, dar mai ales la Constantinopol şi la Roma. Ei sunt menţionaţi 
într-un vechi martirologiu sirian din Edesa, care datează de la anul 411. 


Cea mai timpurie mărturie despre cinstirea lor o găsim în două scrisori ale lui 
Teodoret al Cirului. În prima scrisoare se spune despre un oarecare loc de închi- 
nare la aceştia, iar în a doua, din anul 434, se aminteşte o bazilică închinată lui 
Cosma şi Damian, pe care încercaseră să o incendieze nişte potrivnici de-ai lui 
Teodoret. Cel mai probabil, începutul cinstirii Sfinţilor Cosma şi Damian a fost la 
sfârşitul secolului al 4-lea. 


In 457, o cronică din Edesa vorbeşte despre zidirea unei biserici-martirion închi- 
nată celor doi sfinţi. 


Aghiograful Chiril din Schitopole (sec. 6) ne spune că Sfântul cuvios Sava (439- 
452) şi-a reconfigurat propria casă din Capadocia într-o biserică închinată Sfinților 
doctori Cosma şi Damian. 


Diaconul Teodosie (sec. 6) aminteşte de mormântul Sfinţilor Cosma şi Damian în 
Cirrus, unde, după cum spune el, au pătimit moartea cei doi. Despre zidirea de 
biserici închinate Sfinţilor Cosma şi Damian sunt mărturii în izvoare din secolele 
5-6. 

De asemenea, sunt multe imagini care-i reprezintă pe cei doi singuri sau însoţind 
pe alţi sfinţi. 


În viaţa Sfântului Teodor Sicheotul se aminteşte faptul că acestuia, în timp ce era 
bolnav la pat, i-au apărut doi bărbaţi pe care el i-a recunoscut ca fiind Cosma şi 
Damian. Vizitatorii l-au vindecat atunci pe cuvios. 


Locul central de cinstire în epoca bizantină a celor doi sfinţi era desigur la Con- 
stantinopol, aşa-numitul Cosmidion. Acesta era o bazilică închinată lor, care a dat 
şi numele unui întreg cartier al capitalei Imperiului Roman de Răsărit. De această 
biserică sunt legate multe minuni ale Sfinților Cosma şi Damian. Cel mai probabil, 
în ea existau şi sfinte moaşte ale acestor sfinți. Zidirea acestui locaş se consideră a 
fi fost făcută în vremea împăratului Teodosie al II-lea. Împăratul Justinian a reparat 
biserica deoarece considera că s-a vindecat datorită mijlocirii celor doi doctori fără 
de arginţi. În secolul al 7-lea, Cosmidionul a fost prădat de avari, iar apoi a fost din 
nou restaurat. Biserica a fost aleasă în 822 de asediatorul Toma Slavul în calitate 
de cartier general. Cosmidionul a fost dărâmat după căderea Constantinopolului. 


În secolul al 9-lea era deja formată tradiţia cinstirii în trei date diferite a trei perechi 
de sfinţi cu numele Cosma şi Damian. Patriarhul Metodie al Constantinopolului 
(843-847) îi separă foarte clar. La fel se întâmplă şi în Minologiul lui Vasile II, şi 
în Sinaxarul Bisericii celei mari (sec. 10). Din acest motiv, sfinţirea noilor biserici 
închinate lui Cosma şi Damian era neapărat legată de una din cele trei date de prăz- 
nuire. În Cosmidion era prăznuit hramul conform variantei romane, adică la 1 iulie. 
În biserica zidită de Iustin II, hramul era la 1 noiembrie, după varianta asiatică. 
Sfinţii din varianta arabă au pomenirea la 17 octombrie. 

Sfinţii mucenici Cosma şi Damian, doctorii fără de arginţi 


Izvorul tămăduirilor având, Sfinților cei fără de arginţi, tămăduiri daţi tuturor celor 
ce au trebuinţă; că de prea mari daruri v-aţi învrednicit de la izvorul cel pururea 
curgător al Mântuitorului Hristos. Că a zis către voi Domnul, ca cei împreună- 
râvnitori cu apostolii: lată v-am dat vouă putere asupra duhurilor celor necurate, ca 
să le scoateţi pe ele şi să tămăduiţi toată boala şi toată neputinţa. Pentru aceasta 
întru învăţăturile Lui binevieţuind, în dar aţi luat, în dar daţi, tămăduind patimile 
sufletelor şi ale trupurilor noastre. (,„,Slavă... ” de la Laude a Sfinţilor doctori fără 
de arginți Cosma şi Damian — gl. al 4-lea.) 


Troparul Sfinţilor mucenici doctori fără de arginţi Cosma şi Damian, din Roma: 
Sfinților cei fără de arginţi şi de minuni făcătorilor, cercetaţi neputinţele noastre şi 
ca unii care în dar aţi luat, în dar daţi-ne nouă. 


Condacul Sfinţilor mucenici doctori fără de arginți Cosma şi Damian, din Roma: 
Cei ce ați primit harul tămăduirilor, daţi sănătate celor ce sunt întru nevoi, 
măriţilor, doctori care sunteţi făcători de minuni şi cu cercetarea voastră, surpaţi 
semeţiile vrăjmaşilor, tămăduind lumea cu minunile. 

Icoana Maicii Domnului „Zaonikievskaya” 


Icoana Maicii Domnului „Zaonikievskaya” este prăznuită pe 23 iunie. 


Această icoană a Preasfintei Născătoare de Dumnezeu își are denumirea de la 
Mănăstirea Zaonikievskaya, întemeiată de călugărul Iosif Zaonikievsky. 


Monahul losif a fost un ţăran evlavios (Ilarion) din regiunea Vologda ce suferea de 
o boală a ochilor. După rugăciuni neîncetate către Maica Domnului şi Sfinţii 
Doctori fără de arginți Cosma şi Damian, Ilarion a avut o vedenie în care Sfinţii 
Cosma şi Damian l-au călăuzit spre pădure, promițându-i vindecarea. 


Pe 23 iunie 1588, ajungând la locul mlăştinos indicat de Sfinţii Doctori Cosma şi 
Damian, Ilarion a văzut deodată o lumină neobişnuită ieşind dintr-o icoană a 

Maicii Domnului. Atingând icoana Preasfintei Născătoare de Dumnezeu, bolnavul 
a primit vindecare. 


In cinstea minunii săvârşite, el a construit în acel loc un mic paraclis în care a 
aşezat icoana Maicii Domnului de la care primise vindecare. Imediat după aceasta, 
Ilarion s-a stabilit lângă paraclis, primind voturile monahale cu numele de Iosif. 


Icoana Maicii Domnului „Zaonikievskaya” a continuat să săvârşească minuni. 


Ulterior, cu binecuvântarea Sfântului Antonie, Episcopul de Vologda, numărul 
călugărilor adunaţi în jurul icoanei a crescut, întemeindu-se astfel Mănăstirea 
Zaonikievskaya. Monahul Iosif a fost ales egumen al mănăstirii proaspăt înfiinţate. 


Primind cu umilinţă sarcina ce i-a fost dată, losif a dus o viaţă ascetică, luând 
totodată şi nebunia pentru Hristos. 


Sfântul losif a murit în ziua de 21 septembrie 1612, la vârsta de 83 de ani şi a fost 
înmormântat în mănăstirea pe care o ctitorise. EI este prăznuit pe 23 iunie (în ziua 
prăznuirii icoanei Maicii Domnului „Zaonikievskaya”) şi pe 21 septembrie (ziua 
adormirii sale în Domnul). 


Datorită asemănării cu icoana Maicii Domnului din Vladimir, icoana Maicii 
Domnului „Zaonikievskaya” mai este denumită şi „Vladimir-Zaonikievskaya”. 


traducere şi adaptare: Mihai-Alex Olteanu 
sursa: http://pravoslavie.ru 

„Starea de bucurie să fie permanentă în inima celor care îi cinstesc pe Sfinţii 
Cosma şi Damian“ 


3 


Biserica din incinta Maternităţii "Cuza Vodă 
Doctori fără de arginţi Cosma şi Damian, şi-a serbat hramul. 


din laşi, ocrotită de Sfinţii Mucenici 


"În fiecare an, angajaţii spitalului, medici, asistenţi, infirmieri, personalul tehnic şi 
auxiliar şi pacienţii se mobilizează pentru a sărbători în mod deosebit această zi. 
Joi seara, după slujba Vecerniei unită cu Litia, copiii angajaţilor din spital au 
susținut un concert de muzică religioasă. Programul liturgic s-a încheiat cu o slujbă 
de mulţumire pentru personalul spitalului care nu s-a putut deplasa la biserică din 
cauza urgenţelor. La final, a fost oferită masa pentru cele 300 de paciente, din 
partea bisericii noastre, cu prilejul hramului. Dăm slavă lui Dumnezeu pentru 
această zi frumoasă în care ne-am bucurat de prezenţa unui număr mare de 
credincioşi la Sfânta Liturghie. Nădăjduim că starea de bucurie să fie permanentă 
în inima celor care îi cinstesc pe Sfinții Cosma şi Damian", a relatat pentru Radio 
Trinitas părintele Dănuţ Damaschin, pr. misionar de caritate la biserica Maternităţii 
"Cuza Vodă" din laşi. (C. Ciofu) 

Liturghie panortodoxă în cinstea Sfinţilor Cosma și Damian la Miinchen 


Sâmbătă, 1 iulie, în ziua de pomenire a Sfinţilor Cosma şi Damian, a fost săvârşită 
Sfânta Liturghie în biserica „, Sfântul Mihail” (Michaelskirche) din Miinchen de că- 
tre preoții Conferinţei preoţilor ortodocşi din Miinchen. De mai multe secole, 
biserica Sfântul Mihail adăposteşte moaște ale celor doi sfinţi care au pătimit la 
Roma. 


Păstrând deja o tradiție creată de către otodocşii din Miinchen, sâmbătă, 1 iulie 
2017, a fost oficiată Sfânta Liturghie în biserica romano-catolică Sfântul Mihail, 
care de mai multe secole adăpostește moaşte ale celor doi sfinți, doctori fără de 
argint. 

Pnteenterei d n Ies Cosmas + Damian 
Mărtprer unter Kaiser Dishietiaa 


Dar Seheein morte um 1400 men getertigt 
um 1400 în Br, mms tam 1649 
ereh MasimilianL vea Bayern mac 31 Michaei 


Ri 


Sfânta Liturghie a fost oficiată de către preoţii diferitelor jurisdicții ortodoxe din 
Miinchen (greci, ruşi, sârbi, bulgari, români etc.) constituiți în Conferinţa preoților 
ortodocşi din Minchen, protos fiind, conform dipticelor, părintele arhimandrit 
Peter Klitsch, reprezentantul Mitropoliei Greceşti din Germania, ca parte a Patri- 
arhiei Ecumenice. 


Arhiepiscopia Ortodoxă Română a Germaniei, Austriei și Luxemburg-ului a fost 
reprezentată la această slujbă de către părintele Alexandru Nan, paroh al parohiei 
„Naşterea Domnului” din Miinchen și protopop al Bavariei şi câțiva credincioși ai 
parohiei „Naşterea Domnului”. La sfârşitul slujbei, pr. Alexandru Nan a fost pre- 
zentat ca purtător de cuvânt (Sprecher) al Conferinţei pentru următorii doi ani. 


Pe lângă moaștele Sfinţilor prăznuiți, Cosma și Damian, credincioşii ortodocşi pre- 
zenți au putut venera moaște ale Sfântului Luca al Crimeii, ale Sfinţilor neomartiri 
ruşi şi mai multe icoane, între care şi cea a Sfântului Alexander Schmorell, prăz- 
nuit anual pe data de 13 iulie. 

Moaştele Sfinților Cosma și Damian au fost aduse pe teritoriul Germaniei (la 
Bremen) din Italia, în secolul al 10-lea, de către arhiepiscopul Adaldag (900-988) 
de Bremen. După războiul de treizeci de ani (1618-1648), principele Maximilian 
le-a cumpărat pentru biserica ,, Sfântul Mihail” din Miinchen, unde sunt venerate 
până astăzi. 


Rugăciune către Sfinţii mucenici şi doctori fără de arginți Cosma şi Damian 


Slăviţilor făcători de minuni şi doctori fără de arginţi, Cosma şi Damian! lubindu-L 
pe Hristos Dumnezeu din tinereţile voastre, nu numai meşteşugul doctorilor aţi în- 
văţat, ci mai ales har neîmpuţinat al tămăduirii tuturor bolilor aţi primit de la 
Dumnezeu. Pentru aceasta, şi pe noi, care cădem înaintea cinstitei icoanei voastre, 
degrab auziţi-ne. 


Pe copiii care cer ajutorul vostru la învăţătură povăţuiţi-i cu rugăciunile voastre, ca, 
râvnind vieţuirii voastre, să afle nu numai cele pământeşti, ci mai ales să sporească 
în cucernicie şi în credinţa cea dreaptă. 


Celor ce zac de boală şi s-au deznădăjduit de ajutorul omenesc, dar aleargă la voi 
cu credinţă fierbinte şi rugăciune osârdnică, tămăduire dăruiţi-le cu cercetarea voa- 
stră cea milostivă şi de minuni făcătoare; aşijderea şi pe cei ce din pricina bolilor 
grele au căzut în trândăvire, în puţinătate de suflet şi în cârtire, cu harul cel dat 
vouă de Dumnezeu întăriţi-i în răbdare şi îndrumaţi-i ca să priceapă sfânta şi 
desăvârşita voie a lui Dumnezeu în ce ne priveşte şi să se facă părtaşi ai harului 
mântuitor al lui Dumnezeu. 


Pe toţi cei ce aleargă la voi cu osârdie ocrotiţi-i de bolile cele crunte, şi apăraţi-i de 
moartea năprasnică, şi cu puternica voastră mijlocire înaintea lui Dumnezeu păziţi- 
i neclintiţi în dreapta credinţă şi ajutaţi-i în sporirea duhovnicească, ca împreună cu 
vol să se învrednicească în veacul ce va să vină a lăuda şi a slăvi numele cel prea 
sfânt şi de mare cuviinţă al Tatălui şi al Fiului şi al Sfântului Duh, în vecii vecilor. 
Amin. 


Pr. prot. Alexandru Nan 


Sursa: 
http://parohia-muenchen.de/index.php/ro-ro/evenimente/evenimente-2017/104-liturghie- 


panortodoxa-in-cinstea-sf-cosma-si-damian-la-muenchen 

Basilica Sfinţilor Cosma şi Damian 


Construită la începutul secolului al VI-lea, Basilica Sfinților Cosma şi Damian este 
cea mai veche biserică din Forumul Imperial din Roma. Aceasta este ridicată 
alături de un antic templu roman (aceast templu se vede încă, protejat fiind de către 
un perete de sticlă) şi păstrează încă fragmente de mozaic timpuriu creştin în 
absidă. 


Sfinţii Cosma şi Damian - Sfinţii care au Sfinţit Forumul imperial 

Basilica Sfinţilor Cosma şi Damian este prima biserică ridicată în forumul roman. 
În anul 527, papa Felix al IV-lea (526-530) a "convertit" absida unei hale 
rectangulare din Forumul Păcii în biserică prin simpla adăugare a unui mozaic pe 
toată suprafaţa acesteia - pe lângă mozaic, papa Felix a mai adăugat încăperii doar 
unele corpuri de mobilă. Mozaicul se păstrează încă şi astăzi. 


Cu toate că învăţătura creştină era recunoscută ca religie oficială a Imperiului 
Roman încă din secolul al IV-lea, poziționarea unei bisericuțe în Forumul Imperial 
a marcat un punct de cotitură deosebit de important pentru Biserică: puterea şi 
bunăstarea Bisericii a ajuns în sfârşit la posibilitatea de a lua în stăpânire ceea ce, 
mai înainte, era inima ritualurilor păgâne din Roma antică - Forumul Imperial. 


Hala rectangulară care a fost transformată în biserică datează din secolul al IV-lea. 
Scopul iniţial al acestei hale rămâne încă necunoscut istoricilor. S-au ridicat totuşi 
unele păreri conform cărora, sala a fost ridicată pe post de bibliotecă centrală a 
oraşului sau pe post de sală de audienţă pentru prefectul Romei. Această hală a fost 
ataşată unui templu rotund identificat cu "Templul lui Jupiter Stator", care datează 
încă din secolul al III-lea i Hr. 

Noua biserică a fost închinată Sfinţilor Cosma şi Damian. Aceştia sunt doi martiri 
ai secolului al III-lea, frați gemeni şi doctori fără de arginți (numiţi aşa datorită 
binefacerilor pentru care nu luau nici un ban de la cei aflaţi în suferinţe). 


Cultul acestor doi sfinţi martiri s-a extins cu repeziciune încă din secolul al V-lea. 
Conform tradiţiei, aflăm că s-a vehiculat şi credința că dacă o persoană bolnavă 
doarme în biserica acestora va primi un vis ce îi va conduce spre un leac al bolii de 


care suferea (această practică aduce aminte de Asklepeion din religia grecească 
clasică). 


Spre sfârşitul secolului al VIII-lea, papa Hadrian I a restaurat în întregime Basilica 
Sfinților Cosma şi Damian, adăugându-i acesteia şi o "diaconie" - adică o fundaţie 
caritabilă. Tot Hadrian a pus la dispoziția Bisericii Sfinţilor Cosma şi Damian şi 
pământurile, podgoriile şi grădinile de care aceasta avea nevoie pentru a se îngriji 
de pelerinii şi săracii ce ajungeau să îi calce pragul. 


În anul 1512, biserica a fost dăruită, spre purtarea de grijă, monahilor franciscani. 
Reprezentări ale unor sfinți franciscani au fost adăugate acesteia în secolul al 
XVII-lea. Astăzi, biserica este îngrijită şi rânduită de către monahi ai celui de-al 
Treilea Ordin al Sfântului Francisc. 


În anul 1632, biserica a fost supusă unor mari schimbări, în jurul ei lucrările de 
construcție fiind într-o continuă mişcare. Toate acestea au avut loc sub purtarea de 
grijă a papei Urban al VII-lea. Cu această ocazie, podeaua a fost ridicată cu 7 metri 
deasupra vechiului ei nivel - aceasta datorită apei care se infiltra în interior din 
solul umed din jurul clădirii. 


Ca urmare a acestei schimbări arhitecturale, mozaicurile din partea de jos a absidei 
s-au pierdut. O altă urmare a acestei schimbări este apariția a două biserici - 

Biserica de Jos şi Biserica de Sus, cea de Jos ajungând să fie folosită pe post de 
criptă. 


Sfinţii Cosma şi Damian - localizarea basilicii 


Biserica Sfinţilor Cosma şi Damian se află pe una dintre străzile principale ale 
Romei. La aceasta se ajunge printr-o intrare din Strada Forului Imperial (Via dei 
Fori Imperiali), un drum principal al oraşului, care desparte Forumul civil de 
Forumul Imperial şi care duce la monumentalul Coloseum. Pereţii laterali ai 
bisericii sunt tot cei originali, ridicaţi în secolul al IV-lea, însă aceştia nu sunt 
vizibili din cauza clădirilor înconjurătoare care îi împresoară. 


Din Forum se poate observa bine Templul rotund al lui Jupiter Stator (secolul III i. 
Hr.) alături de uşile originale de bronz ale acestuia (secolul III d. Hr.). Cheia 
originală a acestora încă le încuie şi le descuie, însă pelerinii nu au acces în 
interiorul templului. Interiorul templului poate fi văzut doar prin peretele de sticlă 
din biserica de Sus, care îl înfăţişează pe acesta vizitatorilor. 


Sfinţii Cosma şi Damian - minunatele mozaicuri antice creştine 


Mozaicul aparţinând secolului al VI-lea, aflat în absida centrală, este de factură 
bizantină şi este foarte renumit printre cele de acest gen. Acest mozaic a fost folosit 
ca sursă de inspirație pentru multe dintre mozaicurile ulterioare lui. Acesta 
înfăţişează Parusia - Venirea lui Hristos pe norii cerului cu mare putere şi slavă 
(Matei 24, 30). 

Modalitatea în care este reprezentat Hristos este mai degrabă de factură latină decât 
bizantină, în pofida puternicelor influenţe bizantine vizibile în această lucrare. 
Mozaicul ni-l înfăţişează pe Hristos şezând pe nori roşiatici (reprezentând zorile 
Zilei), îmbrăcat într-o haină aurie însemnată cu monogramă I. În mâna stângă, EI 
ține Sfânta Evanghelie. 


În partea dreaptă a lui Hristos (stânga noastră) Sfântul Pavel îl aduce pe unul dintre 
cei doi fraţi martiri. Sfântul doctor fără de arginţi ţine în mână o coroană de martir. 
Tot în partea stângă, mai în spate se află papa Felix al IV-lea (526-30), care îi oferă 
lui Hristos modelul bisericii pe care a ridicat-o aici. Papa Grigorie al XIII-lea 


(1572-85), mai târziu, a pictat peste acesta imaginea lui Grigorie cel Mare (590- 
604), însă imaginea originală cu papa Felix a fost reconstruită în secolul al XVII- 
lea. 


În partea stângă a lui Hristos (dreapta noastră) se află Sfântul Apostol Petru, care îl 
aduce lui Hristos pe cel de-al doilea frate geamăn şi martir. Cosmas şi Damian, 
frații martiri, sunt reprezentaţi identic după tradiţia care zice că aceştia erau 
gemeni. Şi aici, fratele ţine în mână o coroană de martir, peste braţ având o cutiuţă 
chirurgicală roşie. În planul secund se află Sfântul Theodor, care, de asemenea, 
poartă o coroană de martir. 


Aceştia sunt reprezentaţi călcând pe ape aurii care reprezintă râul Iordan, după cum 
aflăm şi din inscripţia de la picioarele lor - IORDANES. În dreapta şi stânga 
sfinților se află câte un palmier, în partea stângă apărând şi o Pasăre Phoenix - 
simbol al Învierii. 

În registrul inferior se află Mielul lui Dumnezeu cu un halou argintiu, înconjurat de 
12 oi care îi simbolizează pe cei 12 Apostoli. Mielul lui Dumnezeu se află pe un 
deal străjuit la dreapta de Betleem iar la stânga de Ierusalim, apoi de cele patru 
râuri ale Raiului, numite cu inscripţiile: GION, PISON, TIGRIS, EVFRATA. 
Acestea curg din dealul aflat sub picioarele Mielului. 


Sub acest registru se află inscripţia cu statut de pisanie în care se dă slavă lui 
Dumnezeu pentru ridicarea acestei biserici şi în care papa Felix cere mântuirea în 
schimbui jertfei aduse prin înfiinţarea acestui locaş de cult. 


Mozaicul triumfal aparţine tot secolului al VI-lea, însă multe dintre celelalte au fost 
completate în vremea papei Sergius 1 (692-701). Imaginile simbolice ale acestora 
sunt bazate pe capitolele 4 şi 5 din Cartea Apocalipsei. Ele acoperă două dintre 
ferestrele originale ale halei secolului al IV-lea. În centrul acestora din urmă, 
Mielul lui Dumnezeu este aşezat peste un tron de slavă, sub EI având Crucea, iar 
deasupra Sulul cu Şapte Peceţi al Apocalipsei. 

Mielul este flancat de şapte sfeştnice de aur şi de patru îngeri. În partea stângă se 
afla un om înaripat care îl reprezintă pe Sfântul Apostol şi Evanghelist Matei, în 
partea sa dreaptă apărând Vulturul Sfântului Evanghelist loan. La baza acestui arc 
de mozaic se află braţele celor 24 de Bătrâni care susțin tronul şi care poartă 
coroane. Mozaicurile reprezentând baza acestora şi ceilalți doi evangheliști au fost 
pierdute în crusul unei restaurări din secolul al XVII-lea. 


Sub acest mozaic se află o serie de sfinţi franciscani, bărbaţii fiind aşezaţi în partea 
stângă iar femeile în partea dreaptă. Acest mozaic a fost adăugat în jurul anului 
1635, imediat după o masivă restaurare. O curiozitate a acestuia o reprezintă 
prezenţa Sfintei Bridget a Suediei, care este reprezentată în haine franciscane. 
Acest lucru se datorează unei neînţelegeri în urma căreia, hainele ei de văduvă au 
fost înlocuite în incinta unui loc franciscan. 

Restul interiorului Bisericii Sfinţilor Cosma şi Damian este decorat cu picturi, 
printre acestea găsindu-se şi o frescă aparţinând secolului al XIII-lea. Tavanul a 
fost pictat în anul 1632 de către maestrul Marco Montagna. 


Altarul central, realizat de către artistul Domenico Castelli, în jurul anului 1637, 
este un bun exemplu de artă barocă. Acesta încadrează o icoană bizantină a Maicii 
Domnului aparținând secolului al XII-lea. 


Moaştele Sfinţilor Cosma şi Damian se păstrează într-o criptă aflată sub podeaua 
bisericii. Acestea sunt cinstite de mulțimea creştinilor, mulţi dintre bolnavi 
găsindu-şi aici tămăduirea. 

Pr. Silviu Cluci - Bisericuța clădită într-o zi, de la Marea Lavră - Athos 


Pe poteca ce urcă de la Marea Lavră către Schitul românesc Prodromu se găseşte o 
biserică de mici dimensiuni cu o istorie neobişnuită. 


Bisericuța clădită într-o zi, Marea Lavră - Athos (Foto: Silviu Cluci) 


Atunci când Sfântul Atanasie Athonitul a început zidirea Mănăstirii Marea Lavră, 
cea dintâi mănăstire athonită, Dumnezeu a îngăduit ca vrăjmaşul să ispitească 
această lucrare: ce zidea Sfântul Atanasie ziua, dimpreună cu ucenicii săi, dărâmau 
în fiecare noapte diavolii. 


După îndelungate rugăciuni, Maica Domnului 1 s-a arătat Sfântului Atanasie şi 1-a 
poruncit să zidească o mică biserică într-o singură zi şi să slujească în ea până sea- 
ra. Astfel, ca semn al minunatei sale zidiri, lângă paraclis Sfântul Atanasie a plan- 
tat un chiparos cu rădăcina în sus. 


Bisericuța dăinuie şi astăzi lângă Marea Lavră şi poartă hramul Sfinţilor doctori 
fără de arginţi Cosma şi Damian. Alături se află şi chiparosul plantat de Sfântul 
Atanasie. De asemenea, nu departe de acest loc, pelerinii pot vizita peştera Sfân- 
tului loan Cucuzel. 

(Foto) Popas duhovnicesc la bisericuţa clădită într-o zi de către Sfântul Atanasie 
Athonitul: 

Pr. Silviu Cluci - Odoarele Mănăstirii Zografu 


Cunoscută ca „a doua casă a Sfântului Gheorghe”, Mănăstirea Zografu păstrează 
până astăzi mai multe icoane făcătoare de minuni, sfinte moaşte şi alte odoare. 

O părticică din moaștele Sfântului Mare Mucenic Gheorghe purtată în 
procesiune / Foto: pr. Silviu Cluci 


Pe lângă cele trei icoane făcătoare de minuni ale Sfântului Gheorghe: 

1. Icoana făcătoare de minuni a Sfântului Gheorghe de la Mănăstirea Zografu, 
2. Icoana Sfântului Gheorghe de la Mănăstirea Zografu care a venit pe mare, 
3. Icoana Sfântului Gheorghe dăruită Mănăstirii Zografu de Ştefan cel mare, 


în katholikon se mai păstrează Icoana Maicii Domnului „Ascultătoarea”. 


Printre cele mai iubite lucruri păstrate în mănăstire, se numără şi icoana Maicii 
Domnului „Acatist” sau „Prevestitoarea”. 


În katholikon se păstrează capul Sfintei Matrona din Hios, şi părţi din moaştele 
Sfinților Anastasia izbăvitoare de otravă, Ştefan cel nou, Gheorghe, Policarp al 
Smirnei, Cosma şi Damian, Trifon etc. 


În schevofilachionul mănăstirii se păstrează obiecte de cult, din aur şi argint, Evan- 
gheliare cu miniaturi şi broderii din secolele XI-XVI, precum şi un minunat 
exemplar din Faptele Apostolilor, dăruit mănăstirii de Sfântul voievod Ştefan cel 

mare în anul 1463. La Zografu se păstrează şi un prapur brodat cu chipul Sfântului 
Gheorghe, dăruit tot de Sfântul voievod Ştefan cel mare. 


Biblioteca mănăstirii are 162 de manuscrise greceşti şi 388 slavoneşti, dintre care 
66 sunt de muzică psaltică. O deosebită valoare au manuscrisele „Liturghicon” şi 
„Evhologhion”, scrise în slavonă ale patriarhului Eftimie al Târnovului. 

Pr. Silviu Cluci - Chilia „Sfinţii doctori fără de arginţi Cosma şi Damian” - 
Vatoped, Athos 


Aflată în imediata apropiere a Mănăstirii Vatoped, Chilia Sfinții doctori fără de 
arginţi Cosma şi Damian este locul în care gheronda Iosif Vatopedinul s-a liniştit 
în ultimii ani de viaţă şi în care a şi adormit întru Domnul. 

Părintele Iosif a condus obștea de la Vatoped de la venirea de la Nea Skiti, în anul 
1988, până în anul 1990, când această ascultare a fost încredinţată părintelui Efrem 
Vatopedinul. 


Odată slobozit de grija stăreției, părintele Iosif Vatopedinul s-a retras la Chilia 
Sfinţi doctori fără de arginți Cosma și Damian. Aici primea ucenicii pentru spove- 
danie şi sfaturi duhovnicești. 


În ultima parte a vieţii, fiind neputincios, părintele Iosif Vatopedinul a fost îngrijit 
de unul dintre părinţii din obştea Vatopedului. 

Părintele Iosif a trecut la Domnul în dimineaţa zilei de 1 iulie 2009, la vârsta de 88 
de ani, chiar în ziua de prăznuire a Sfinţilor săi ocrotitori, Cosma şi Damian, zi în 
care s-a şi născut. 


După trecerea sa la cele veşnice, părintele Iosif Vatopedinul a zâmbit vreme de 
aproape o oră. 


Astăzi, la Chilia „Sfinţii doctori fără de arginți Cosma şi Damian” viețuieşte uce- 
nicul părintelui losif Vatopedinul. 


În toamna anului 2014 am avut binecuvântarea de a participa, alături de un grup de 
tineri, la Sfânta Liturghie săvârșită în paraclisul chiliei. După slujbă, am fost serviţi 
cu o kerasmă, fiecare așezându-se în câte un colţ al camerei. De îndată, părinţii ne- 
au spus că cei ce au stat pe scaunul părintelui losif Vatopedinul au devenit monahi 
mai târziu. 

(Foto) Pași de pelerin la Chilia „Sfinţii doctori fără de arginţi Cosma și 
Damian” - Vatoped, Athos 


foto: Pr. Silviu Cluci 
Chilia Sfinţii doctori fără de arginți Cosma şi Damian este locul unde Gheronda 


Iosif Vatopedinul s-a liniştit în ultimii ani de viaţă şi în care a şi adormit întru 
Domnul. 

Sfintii Doctori i fara de argi argintii Cosmaisi Damian 


Icoana Sfinţilor Doctori fără de arginţi Cosma şi Damian (1 iulie) din biserica 
Sfântului Nicolae Planas, Atena 

Tropzrul Sfintilor 
Mucenici doctori 
f9e2 de 2rsinti 
Cosm? şi Domi2p, 
din Rom? 


1 Iulie - Glasul 8 


Sfinţilor cei f3r2 de 
2*sinti si de mipuni 
f9cstorilor, cercetati 
neputintele pozstre. 
Si c2 unii care în 
dar 2ti Lust, în dar 
dati-ne Două. 

